κουβεντούλες: Μαρτίου 2010\nΣαν αεράκι επιταφίου\nΠαίρνω πάσα που λένε και οι δημοσιογράφοι, από το προηγούμενο θέμα και συνεχίζω.\nΤα βιβλία εκδίδονται και δε κάθονται στα συρτάρια των συγγραφέων τους, για να διαδοθούν.\nΚαι δε σταματάνε μόνο στο διάβασμα. Σχολιάζονται, επαινούνται , επικρίνονται, μα προπάντων μεταφέρουν ιδέες, γνώσεις, καλλιεργούν.\nΤο ίδιο μπορούμε να πούμε για όλες τις μορφές τέχνης, για πίνακες, ταινίες, μουσική.\nΚαι εδώ είναι που θέλω να σταθώ περισσότερο.\nΌταν πρόκειται για ηχογραφημένη μουσική, η διάδοση της γίνεται με πολλαπλούς τρόπους ακόμη και "πειρατικούς" όπου και διώκεται.\nΌταν όμως πρόκειται για μια συναυλία που εκτελείται για μια και μόνη φορά, που για αυτή την παρουσίαση κρύβεται κόπος, χρόνος, πρόβες, όπου έχει ενσταλαχτεί έμπνευση και έχει στάξει ιδρώτας, δεν θα έπρεπε αυτή η συναυλία να έχει εγκαίρως γνωστοποιηθεί;\nΙδιαίτερα όταν την οργάνωσή της επιμελείται ο δήμος Θεσσαλονίκης;\nΕιδικότερα όταν χορηγοί επικοινωνίας είναι το δημοτικό ραδιόφωνο και η δημοτική τηλεόραση Θεσσαλονίκης;\nΔεν θα έπρεπε δελτία τύπου να σταλούν σε έντυπα, περιοδικά και περισσότερο στο διαδίκτυο;\nΔεν βρήκα καμιά αναφορά σε κανένα διαδικτυακό τόπο.\nΠρόσφατα έγραφα για τη πληθώρα πληροφοριών που μας βομβαρδίζουν, για τη δυσκολία μας να ξεχωρίσουμε την πληροφορία από την παραπληροφόρηση και να που έχουμε και το άλλο φαινόμενο, να ψάχνουμε για πληροφορίες και να μη τις βρίσκουμε.\nΚαι όλα αυτά γράφονται για τη μερίδα του κοινού που διψάει για τέτοιου είδους ακροάσεις και που από έλλειψη ή παράλειψη έγκαιρης δημοσιοποίησης έχασε την ευκαιρία.\nΟ λόγος γίνεται για την\nΣυναυλία της Νέας Συμφωνικής Ορχήστρας Θεσσαλονίκης\n"Σαν αεράκι επιταφίου"\nμε τη συμμετοχή των χορωδιών "Νίκος Αστρινίδης", διδασκαλία Βασιλική Κατσούκα και της Λέσχης Προσωπικού Ο.Τ.Ε., διδασκαλία Ιωάννη Τσαουσίδη.\nΔιεύθυνση ορχήστρας Καμπάνης Σαμαράς.\nΑκολουθούν μαγνητοσκοπημένα αποσπάσματα από τον ερασιτέχνη βιντεολήπτη πλην φιλόμουσο και ένθερμο υποστηρικτή αυτού του blog, ΣΤΕΡΓΙΟ ΓΚΡΕΖΙΟ.\nΑναρτήθηκε από Κωνσταντινιά στις Τρίτη, Μαρτίου 30, 2010 4 σχόλια Σύνδεσμοι σε αυτήν την ανάρτηση\nBookcrossing και όχι μόνο\nΚαιρό τώρα σκέφτομαι για να γράψω για το "Bookcrossing" , μα όλο το αναβάλλω.\nΑφορμή, για ακόμη μια φορά, να γράψω όσα σκέφτομαι, στέκεται η φίλη μου roadartist.\nΗ Καλλιτέχνιδα συνάντησε το βιβλίο της σ ένα παγκάκι με την επισήμανση:\n"Χαρίζω αυτό το βιβλίο σε όποιον το βρει!!\nΜε την υποχρέωση να το αφήσει πάλι σε ένα\nπαγκάκι για να το διαβάσουν πολλοί!!\nΠώς αυτοσυστήνεται το Bookcrossing :"Μέσω του bookcrossing υλοποιούμε αυτή την ιδέα με την «απελευθέρωση» των βιβλίων μας, δηλαδή με το να τα αφήνουμε σε κάποιο δημόσιο χώρο, ελπίζοντας ότι θα βρουν τον επόμενο αναγνώστη τους, ο οποίος με τη σειρά του θα διαβάσει το βιβλίο και θα το αφήσει ώστε να βρει τον επόμενο αναγνώστη του κ.ο.κ.\nΑν αυτό φαίνεται επικίνδυνο για τα βιβλία, μην ανησυχείτε. Κανείς δε σας υποχρεώνει να τα αφήνετε στη μέση του δρόμου. Μπορείτε να τα δίνετε χέρι με χέρι σε γνωστούς ή φίλους σας, αφού ο σκοπός είναι τα βιβλία να «ταξιδεύουν» και να διαβάζονται".\nΚαι λέω τώρα. Δεν μπορούμε να το πάμε παραπέρα;\nΜόνο τα βιβλία μπορούν να ταξιδέψουν;\nΠόσα και πόσα χρηστικά αντικείμενα δεν έχουν εκπληρώσει το χρέος τους στον κατέχοντα!\nΑπό cd, dvd, βραχιόλια, ρούχα, οικιακά σκεύη, πίνακες, τσάντες, βαλίτσες, αξεσουάρ......\nΑν δε θέλουμε να αφήσουμε έτσι τα μη χρειαζούμενα μας, μπορούμε να διοργανώνουμε πάρτυ ανταλλαγής.\nΘα αποκτήσουμε το φουλάρι της φίλης που τόσο καιρό λιμπιζόμασταν, δίνοντας της μάλιστα τη χαρά της προσφοράς.\nΗ βαλίτσα που έχουμε βαρεθεί θα κουβαλάει τώρα όχι μόνο τις αποσκευές του κουμπάρου, μα και όλες τις εκδρομές μας και τις αναμνήσεις μας.\nΑναρτήθηκε από Κωνσταντινιά στις Δευτέρα, Μαρτίου 29, 2010 4 σχόλια Σύνδεσμοι σε αυτήν την ανάρτηση\nΗ ποινικοποίηση της εντιμότητας\nΕλευθεροτυπία, Παρασκευή 26 Μαρτίου 2010\nΗ Χάνα Αρεντ θεωρείται μια κορυφαία πολιτική φιλόσοφος, που τα βιβλία της μεταφράστηκαν σχεδόν σε όλο τον κόσμο και επηρέασαν βαθύτατα την πολιτική σκέψη της Νέας Αριστεράς.\nΣτην Ελλάδα μάς ήρθε καθυστερημένα, μόλις το 1986, από τις εκδόσεις «Γνώση», και ακολούθησαν άλλα εφτά βιβλία της, με τελευταίο βιβλίο το «Για την επανάσταση» από τις εκδόσεις «Νησίδες» 2005. Εκτός από τους «μυημένους» είναι άγνωστη στο μεγάλο κοινό και παντελώς αδιάφορη για την Αριστερά. Ποτέ δεν είδε στο έργο της μια πηγή σκέψης και προβληματισμού. Η Αρεντ μαζί με πολλούς άλλους θεμελιώνουν μιαν Αριστερά του 21ου αιώνα. Δεν θα ασχοληθούμε με το έργο της στο σημερινό μας σημείωμα, αλλά θα αναφερθούμε σε μια λεπτομέρεια της ζωής της που θα μας δώσει ένα μέτρο σύγκρισης για το πώς λειτουργούν οι γραφειοκρατίες σε δύο ευρωπαϊκές χώρες. Στην Ελλάδα και στη Γερμανία.\nΤο 1933 η Χάνα Αρεντ τέλειωσε την υφηγεσία της, αλλά δεν μπόρεσε να την υποστηρίξει, εξαιτίας της εχθρότητας του ακαδημαϊκού περιβάλλοντος απέναντι στις γυναίκες, και κυρίως απέναντι στις γυναίκες εβραϊκής καταγωγής. Εγκατέλειψε τη Γερμανία για να αποφύγει τις διώξεις των ναζί και έκανε τη διεθνή της καριέρα στις ΗΠΑ. Υστερα από τέσσερις δεκαετίες καταφεύγει στη γερμανική δικαιοσύνη και ζητά να αποζημιωθεί. Οι ναζί εμπόδισαν την ακαδημαϊκή της καριέρα. Το Δικαστήριο τη δικαιώνει. Αναγνωρίστηκε ως υφηγήτρια από την 1η Ιουλίου 1933 και έλαβε μια ανισταθμιστική αμοιβή και έναν αυξανόμενο μισθό από το 1933. Αν μιλήσεις στην Ελλάδα για τα θύματα του Μεταξά και για το πόσες καριέρες κατέστρεψε, θα σε χλευάσουν, όχι μόνο οι πιο δικοί σου, αλλά και οι αναρχικοί.\nΑυτά στη Γερμανία. Στην Ελλάδα τώρα. Ενας γνωστός μου, αφού πέρασε από διάφορες επιτροπές του ΙΚΑ, διαπίστωσαν μια αναπηρία 67%. Του δόθηκε μια σύνταξη της τάξης των 100.000 δραχμών. Αυτό γύρω στο 1990. Υστερα από 8 χρόνια βρήκε μια δουλειά που μπορούσε να κάνει.\nΘεώρησε ανήθικο να δουλεύει και να παίρνει σύνταξη.\nΠήγε λοιπόν στο ΙΚΑ και ζήτησε να του διακοπεί η σύνταξη. Οι υπάλληλοι τον κοιτούσαν σαν ούφο. Πρώτη φορά έβλεπαν τέτοιο πράγμα. Αλλά δεν του διέκοψαν τη σύνταξη. Ο δικαιούχος κατάλαβε πως η συνέχιση της σύνταξης οφειλόταν στο χαμηλό του εισόδημα από την εργασία του (το είχε δηλώσει στο ΙΚΑ) και το θεώρησε κάτι σαν επίδομα και δεν ανησύχησε.\nΥστερα από δέκα μήνες, το ΙΚΑ ζητάει τα λεφτά πίσω. Ο φιλαράκος μας σπεύδει αμέσως στο ΙΚΑ. Δηλώνει πως είναι πρόθυμος να βρεθεί μια λύση, αλλά αδυνατούσε να πληρώσει αυτό το ποσό, που γι' αυτόν ήταν τεράστιο. Δεν μπόρεσε να βρει μια άκρη και έδωσε την υπόθεση σε έναν δικηγόρο.\nΤο 2010 το χρέος του ενός εκατομμυρίου δραχμών, έγινε περίπου 38.000 ευρώ. Και θα συνεχίζει να αυξάνεται, μέχρι το θάνατό του. Δεν ξέρω κάποιον στον κύκλο μου που να διαθέτει 38.000 ευρώ. Κατά κανόνα όλοι στο τέλος του μήνα μένουν χωρίς λεφτά. Τι θα συμβεί με αυτό τον άνθρωπο που το μόνο του παράπτωμα ήταν η τιμιότητα; Ρώτησα να μάθω ποιες θα είναι οι πιθανές συνέπειες. Αν έχει σπίτι, αυτοκίνητο ή άλλη περιουσία, θα του τα πάρουν. Ακόμα, δεν αποκλείεται να «μετακομίσει» στον Κορυδαλλό. Οπως μου λένε οι επαΐοντες, αν είχε κάνει το κορόιδο, όπως το κάνουν πολλοί, θα συνέχιζε να έπαιρνε τη σύνταξή του και κανείς δεν θα έπαιρνε χαμπάρι.\nΗ ίδια του η παρέα τον θεώρησε ηλίθιο και τον κατηγόρησαν πως ζει σε άλλο κόσμο. Σωστά, σε αυτήν τη χώρα αν δεν κάνεις την κομπίνα που μπορείς, δεν επιβιώνεις. Η διαφθορά σε όλα τα επίπεδα είναι ο κανόνας. Και ως πλειονότητα είναι θεμιτή. Η εντιμότητα είναι η εξαίρεση, άρα το λάθος. Μήπως πρέπει να στείλουμε τους έντιμους σε κάποιο ψυχίατρο; Αλλά υπάρχει και η λογική του κράτους και είναι αποκαλυπτική. Η εντιμότητα ποινικοποιείται.\nΥ.Γ. Η ιστορία αυτή δεν πρέπει να είναι η μοναδική. Οποιος έχει υποστεί αντίστοιχες περιπέτειες, όχι μονάχα από το ΙΚΑ, αλλά από όποια γραφειοκρατία, ας μου τη στείλει ηλεκτρονικά για να δούμε πώς θα μπορέσουμε να αξιοποιήσουμε αυτές τις μαρτυρίες. Π.Κ.\nΑναρτήθηκε από Κωνσταντινιά στις Παρασκευή, Μαρτίου 26, 2010 0 σχόλια Σύνδεσμοι σε αυτήν την ανάρτηση\nΔως της κλότσο να γυρίσει παραμύθι ν αρχινίσει και ποτέ μη σταματήσει.....\nΠροχθές το βράδυ παρακολούθησα ένα πρωτοποριακό θα έλεγα είδος θεάτρου.\nΜια θεατρική παράσταση που βασιζόταν όχι στο λόγο, μα στη μίμηση.\nΚαι πήγα ακριβώς γι αυτό.\nΓια να δω εναλλακτικούς τρόπους παρουσίασης και είδα και γοητεύτηκα.\nΧθες πήγα να δω αφηγήσεις. Σωστότερα να ακούσω και να δω αφηγήσεις. Αφηγήσεις παραμυθιών , 7 στον αριθμό, από 7 διαφορετικούς ανθρώπους και με 7 διαφορετικούς τρόπους αφήγησης.\nΜε παρέσυραν αυτές οι αφηγήσεις με ταξίδεψαν πίσω στο χρόνο.\nΈγινα παιδί να ακούω τη μητέρα μου που έλεγε τα παραμύθια με ξεχωριστό τρόπο, μα, που παρασυρμένη και η ίδια από τη φαντασία της, τ άλλαζε. Όχι, τη διόρθωνα, δεν έτρεξε να κρυφτεί ο Νικολάκης, στη μηλιά ανέβηκε. Ήθελα προφανώς να τα ακούω ίδια και απαράλλαχτα.\nΠήγα πιο πίσω. Στους ραψωδούς μας. Και ακόμα παραπέρα. Φαντάστηκα τους προγόνους μας, γύρω από τη φωτιά να αναπαριστούν κυνήγια.\nΑναλογίστηκα τι πληροφορίες μεταφέρονται μέσα από μύθους.\nΠιθανότατα κάποιο πραγματικό γεγονός θα είναι η βάση και εκεί επάνω ξετυλίγεται το κουβάρι που πλέκει γεγονότα, φαντασία, ανθρώπους, ζώα, τέρατα, θνητούς, αθάνατους, ξωτικά, δαίμονες.....για να φτιάξει μια φορεσιά πλουμισμένη με ηθικά διδάγματα και γνώσεις, με ήρωες και αντιήρωες, κουτοπονηριά και ευφυΐα με ιδανικά και χαμέρπεια.\nΜια φορεσιά που δεν έχει τελειώσει, που η άκρη του νήματος στέκεται εκεί, προσμένοντας νέες θηλιές, επινόηση νέων κόμπων.\nΑναρτήθηκε από Κωνσταντινιά στις Τετάρτη, Μαρτίου 24, 2010 3 σχόλια Σύνδεσμοι σε αυτήν την ανάρτηση\nΓΙΑ ΤΟ ΞΟΔΙ\nΉρθες στη ζωή χωρίς να ρωτηθείς\nκαι νάσαι ευτυχής, αν δε χρειάστηκε\nγι αυτό να αναρωτηθείς.\nΑπ όπου κι αν ξεκινήσεις το στρατί\nμήτρα ταπεινή ή βασιλική,\nδεν θάναι η μοίρα που θα σε οδηγεί.\nΤο δρόμο μόνος σου θα πάρεις\nτρέχοντας ή μπουσουλώντας\nασθμαίνοντας ή λαχταρώντας.\nΣτάσεις στη ζωή πολλές θα κάνεις\nτα απρόσμενα της να θαυμάσεις\nή κουράγιο να αντλήσεις\nτον ανήφορο να συνεχίσεις.\nΚι όσες ιδέες κι αν πλησιάσεις\nεύχομαι σε άνθρωπο να κουρνιάσεις.\nΚι αν λάθη πρέπει να πληρώσεις, τ αντίτιμο μη λυπηθείς.\nΤο αντίκρυσμα κάπου αλλού θα βρεις.\nΜα για με, το πιο βαρύ, δεν είναι η διαδρομή.\nΕίναι που στο τέλος θε να φτάσω\nΣκιά του εαυτού μου να μη γίνω\nώμους άλλων να μη βαρύνω.\nΤο σώμα μου και το μυαλό\nνα εξουσιάζω όσο μπορώ.\nΔε με ρωτήσαν για να έρθω\nδε θα μου πουν για το φευγιώ.\nΑς μου αφήσουν ένα τέλος\nόπως το επιθυμώ.\nΑναρτήθηκε από Κωνσταντινιά στις Κυριακή, Μαρτίου 21, 2010 4 σχόλια Σύνδεσμοι σε αυτήν την ανάρτηση\nΤην Ελληνική καταγωγή της\nστα πέρατα έκανε γνωστή,\nμε την κοψιά, με τη λαλιά,\nμα πιότερο με την αγωγή.\nΝανά τη καλούσανε μικρή\nμα σα Νάνα έγινε γνωστή\nγλυκόλαλη αηδόνα στη σκηνή\nφιλάνθρωπος, αγωνιστής, στη ζωή.\nΠρόξενος κι Ευρωβουλευτής\nσεμνή κι αειθαλής\nοβολό στη χώρα της προσφέρει\nόσο από τη κρίση υποφέρει.\nσχόλια άκουσε σωρό.\nΤο παράδειγμά της όμως φέγγει\nΜα, κι αυτούς, λαϊκιστές τους αποκαλούν\nψόγο στη προσφορά κοιτούν.\nΥποκριτές οι Φαρισαίοι τους φωνάζουν\nμα άδικα θαρρώ τους κράζουν.\nΤέτοια υποκρισία ας είχαμε και άλλη\nνα γέμιζε φασούλι το τσουκάλι.\nΛαϊκισμό σαν αυτόν εδώ\nΣτη Σέβη που μου θύμισε ότι παιδεύω το στίχο.\nΑναρτήθηκε από Κωνσταντινιά στις Πέμπτη, Μαρτίου 18, 2010 2 σχόλια Σύνδεσμοι σε αυτήν την ανάρτηση\nΤΟ ΧΑΣΜΑ ΤΩΝ ΓΕΝΕΩΝ\nή β) μέρος.\nΓράφοντας προχθές τις σκέψεις μου, δεν φαντάστηκα ότι το θέμα έχει και άλλη διάσταση και φυσικά μπορεί και άλλες.\nΥπάρχει όμως σήμερα στην "Ελευθεροτυπία" αυτό το άρθρο:\nΑξίζει να ζεις αν δεν σε βλέπει κανείς;\nΤο ερώτημα για τη διαφάνεια, όσον αφορά την ιδιωτική ζωή των πολιτών, θέτει η καναδική «The Gazette», όπου ο αρθρογράφος Josh Freed μιλά για δύο διαφορετικές γενιές: της παλιάς «γενιάς των γονιών» και της νεότερης «γενιάς της διαφάνειας»:\n«Οταν σας έρθει η επιθυμία να κάνετε ένα μπάρμπεκιου στο μπαλκόνι σας φορώντας μόνο το μαγιό σας, σκεφτείτε το δύο φορές, γιατί μπορεί να σας βλέπει ολόκληρος ο κόσμος. Το Google που παρέχει ήδη πλάνα από αέρος, στο εξής μας προσφέρει και τους δρόμους των πόλεων με το Street View, φωτογραφίζοντας τα σπίτια μας, τα αυτοκίνητά μας και οποιονδήποτε βρίσκεται εκεί κοντά τη συγκεκριμένη στιγμή. Οι νεαροί φανατικοί του Διαδικτύου θεωρούν αυτή την προσφορά ένα νέο διασκεδαστικό εργαλείο για να εκθέσουν λίγο περισσότερο τις ζωές μας στο ευρύ κοινό. Ομως για πολλούς, πιο μεγάλους ανθρώπους πρόκειται για μια νέα πιθανή προσβολή της προσωπικής μας ζωής. Είναι ένα σύμπτωμα της μεγαλύτερης σύγκρουσης γενεών, εδώ και πολλές δεκαετίες, και φέρνει αντιμέτωπες τη «γενιά των γονέων» με τη «γενιά της διαφάνειας». Η πρώτη διαφυλάσσει την προσωπική της ζωή με εμμονή, η δεύτερη μόλις που γνωρίζει τι σημαίνει προσωπική ζωή.\nΗ «γενιά της διαφάνειας» αποτελείται ουσιαστικά από νέους που έχουν ζήσει κάτω από το δημόσιο βλέμμα από την όγδοη κιόλας εβδομάδα της ύπαρξής τους, τότε δηλαδή που αρχίζουν τα υπερηχογραφήματα των εμβρύων. Τους αρέσει να μοιράζονται τη ζωή τους -το προσωπικό τους ημερολόγιο, τις φωτογραφίες των φίλων τους- με όλον τον κόσμο στο MySpace και στο Facebook.\nΜόλις που είχαμε επιστρέψει από τις διακοπές μας και ο γιος μου, που ανήκει στη γενιά της διαφάνειας, είχε ανεβάσει στο Διαδίκτυο τις φωτογραφίες όλων μας με μαγιό. Μόλις η μητέρα του, της «γενιάς των γονέων», το έμαθε, τις έσβησε με ταχύτητα πολύ μεγαλύτερη από αυτή που θα σημείωνε λογοκριτής της κινεζικής κυβέρνησης.\nΣτη γενιά της διαφάνειας αρέσει να δείχνει τη ζωή της και περνά τον καιρό της στέλνοντας μηνύματα στους φίλους της μέσω Twitter για να τους διηγηθεί όσα κάνει σε πραγματικό χρόνο. Για τη γενιά των γονιών όλη αυτή η διαφάνεια είναι ένας εφιάλτης. Είναι μια πολύ επιφυλακτική γενιά, που μεγάλωσε στον απόηχο του μακαρθισμού και των μικροφώνων του Γουοτεργκέιτ, και η ιδέα της προώθησης της ελάχιστης πληροφορίας για τους ίδιους ή για την οικογένειά τους, τους τρελαίνει. Πολλοί φοβούνται ακόμη και να αγοράσουν ένα βιβλίο μέσω του Διαδικτύου, δεν κοινοποιούν ποτέ τον αριθμό της πιστωτικής τους κάρτας και φυσικά δεν προβάλλουν φωτογραφίες δικές τους ή των φίλων τους.\nΓι' αυτούς, η κουλτούρα της κάμερας είναι ο Big Brother του Τζορτζ Οργουελ.\nΓια τη γενιά της διαφάνειας, ο Big Brother είναι το όνομα ενός συμπαθητικού παιχνιδιού στην τηλεόραση.\nΟι άνθρωποι της γενιάς των γονιών θεωρούν αφελή τη γενιά της διαφάνειας γιατί αποκαλύπτουν ευαίσθητες πληροφορίες για τους ανθρώπους της και μια μέρα αυτή η πρακτική μπορεί να τους στοιχίσει είτε μια επαγγελματική θέση είτε την υποκλοπή της ταυτότητάς τους. Οι πιο ηλικιωμένοι πιστεύουν επίσης ότι οι πιο νέοι συγχέουν τους εικονικούς με τους πραγματικούς φίλους, και στο τέλος θα την «πατήσουν».\nΩστόσο, η γενιά της διαφάνειας θεωρεί τους γέρους αφελείς και «κολλημένους». Για πολλούς νέους, σκάνδαλα και διασημότητα συχνά συμβαδίζουν -δεν έχουν παρά να δουν το παράδειγμα της Πάρις Χίλτον- και αυτό ακριβώς επιθυμούν. Σκέπτονται πως το χειρότερο που μπορεί να τους συμβεί είναι να παρουσιάσει κάποιος μια αποκαλυπτική φωτογραφία τους ύστερα από δέκα χρόνια. Το σημαντικό για εκείνους, όμως, είναι η φωτογραφία να είναι κολακευτική, γιατί έτσι έχουν επιπλέον πιθανότητες να γίνουν γνωστοί. Αλλωστε, αξίζει να ζεις αν δεν σε βλέπει κανείς;\nΗ γενιά της διαφάνειας περιμένει με ανυπομονησία το επόμενο εργαλείο που θα μας επιτρέπει να εκθέτουμε ακόμη περισσότερο τη ζωή μας. Ονειρεύονται ήδη το Google Home View, όπου θα βλεπόμαστε όλοι να παρακολουθούμε τηλεόραση στα σαλόνια μας ή να ρουφάμε με θόρυβο τα σπαγγέτι μας στην κουζίνα, και μάλιστα έχοντας την περαιτέρω δυνατότητα να δούμε τι συμβαίνει στις κρεβατοκάμαρες ή στο μπάνιο. Ή το Google Anatomy, όπου θα μπορούμε να βλέπουμε ακτινογραφίες ή τις κολονοσκοπήσεις των φίλων τους. Ή το Google Ogle (που σημαίνει «γλυκοκοιτάζω») με το οποίο μπορούμε να βλέπουμε από «πιο κοντά» τους αγαπημένους φίλους ή τις φίλες μας, όπως γίνεται ήδη στους νέους ιστότοπους του sexting, όπου ανταλλάσσονται φωτογραφίες σε στάσεις που υπόσχονται πολλά.\nΜπορεί τελικά η γενιά των γονιών να έχει δίκιο και πως οι νέοι μεγαλώνοντας θα προστατεύουν περισσότερο την προσωπική ζωή τους, όταν θα αρχίσουν την αναζήτηση μιας δουλειάς ή μιας σοβαρής σχέσης. Ομως, το πιο πιθανό είναι η έκφραση «προσωπική ζωή» να περάσει στη λήθη, ως μια απαρχαιωμένη έννοια του 20ού αιώνα. Μέχρι τότε, πηγαίνω στο μπαλκόνι μου για να ετοιμάσω το μπάρμπεκιου, ντυμένος καλού κακού με κοστούμι και γραβάτα».\nπου θέτει επί άλλης βάσεως το θέμα, που μας βάζει να σκεφτούμε ότι ακουγόμαστε παρωχημένοι, ή ίσως ακόμα χειρότερα ότι μιλάμε σαν τους γονείς μας.\nΚαι να και μια πληροφορία, που αν αληθεύει, είναι παράδειγμα προς μίμηση:\nΟταν ο πολίτης αντιμετωπίζει μόνος του τη διαφθορά\nΜια εμπειρία χωρίς προηγούμενο καταγράφεται σε μια βραζιλιάνικη πόλη, όπου οι πολίτες πήραν στα χέρια τους την κατάσταση, με εντυπωσιακά αποτελέσματα.\nΝα, ένα απόσπασμα από ένα άρθρο της ισπανικής εφημερίδας «Ελ Παΐς»:\n«Οι οργανώσεις που εξειδικεύονται σε θέματα διαφθοράς γνωρίζουν πως ο καλύτερος τρόπος για να σταματήσουν τα βασανιστήρια και οι αστυνομικές αυθαιρεσίες δεν είναι η αύξηση των ποινών αλλά ο περιορισμός των ευκαιριών για τέτοιες πράξεις, και το μόνο πραγματικά αποτελεσματικό είναι η εγκατάσταση κάμερας σε όλα τα αστυνομικά τμήματα. Εχουν βαρεθεί να εξηγούν πως όταν έχει διαπραχθεί κάποιο περιστατικό διαφθοράς, οι πολίτες δεν έχουν καμία πιθανότητα να πάρουν πίσω τα χρήματα που εξανεμίστηκαν και πως ο αγώνας κατά της διαφθοράς, ενεργός ή παθητικός, απαιτεί προληπτικά μέτρα, δηλαδή ενημέρωση. Αυτές οι οργανώσεις δεν σταματούν να το λένε και να το αποδεικνύουν, προβάλλοντας τις εμπειρίες των σκανδιναβικών χωρών, που είναι οι λιγότερο διεφθαρμένες στον κόσμο.\nΟι νόμοι για την ελεύθερη πρόσβαση στην πληροφόρηση δεν είναι ένα προνόμιο μόνο για τους δημοσιογράφους, αλλά ένας μηχανισμός προφύλαξης των πολιτών που κάθε μέρα αναδεικνύεται και πιο αναγκαίος. Αρκεί να εμφανίζονται στο Διαδίκτυο όλα τα κείμενα σχετικά με τη δημόσια διαδικασία, πρακτικά συσκέψεων, σχέδια, προγράμματα, αλληλογραφία, τεχνικές αναφορές, επιστημονικές μελέτες ή άλλα έγγραφα που χρηματοδοτούνται από τους πολίτες, ώστε όλοι να μπορούν να έχουν πρόσβαση. Ακόμη κι έτσι δεν μπορούμε να εξαλείψουμε εντελώς περιπτώσεις διαφθοράς, αλλά οι κοινωνίες που διαθέτουν νόμους αυτού του τύπου είναι σε θέση να εμποδίσουν το μεγαλύτερο μέρος τους.\nΕως ότου υιοθετηθούν τέτοιοι νόμοι σε όλα τα κράτη, μπορούμε να πάρουμε ως παράδειγμα την περίπτωση μια βραζιλιάνικης πόλης, της Μαρινγκά. Οι κάτοικοι απαυδισμένοι απ' το να βλέπουν την κλοπή του δημόσιου χρήματος, αποφάσισαν να πάρουν την κατάσταση στα χέρια τους και να πάψουν να ικανοποιούνται με την τιμωρία ορισμένων μόνο από τους διεφθαρμένους δημόσιους υπάλληλους. Οι ενώσεις των εμπόρων, των τοπικών δικηγόρων, το πανεπιστήμιο και τα μέλη του Rotary και του Lions Club ίδρυσαν μια δική τους ένωση που την ονόμασαν «Κοινωνία ηθικά υπεύθυνη», η οποία διαπραγματεύτηκε με τις τοπικές αρχές την πρόσβαση σε όλα τα έγγραφα του Δήμου. Πεισμένοι για την αναγκαιότητα να δράσουν με προληπτικό τρόπο για να εμποδίσουν τις κάθε είδους ατασθαλίες, έμποροι, δικηγόροι και πανεπιστημιακοί της Μαρινγκά διέθεσαν τον ελεύθερο χρόνο τους στη μελέτη όλων των εγγράφων του Δήμου.\nΑποτέλεσμα: όχι μόνο δεν υπάρχει περίπτωση διαφθοράς τα τελευταία δύο χρόνια, αλλά ο Δήμος εξοικονόμησε 5 εκατομμύρια δολάρια στους πρώτους εννέα μήνες του 2009. Αλλες τριάντα πέντε πόλεις υιοθέτησαν αυτό το παράδοξο σύστημα και η Οικονομική Επιτροπή για τη Λατινική Αμερική και την Καραϊβική (CEPALC) απένειμε, τον περασμένο Νοέμβριο, στην επιτροπή της Μαρινγκά το πρώτο βραβείο του διαγωνισμού για τις Κοινωνικές Εμπειρίες και Καινοτομίες».\nΌσο λοιπον ακόμη το διαδίκτυο δεν έχει περάσει στους ιδιώτες, ας εκμεταλλευτούμε τις δυνατότητές του.\nΑναρτήθηκε από Κωνσταντινιά στις Τετάρτη, Μαρτίου 17, 2010 6 σχόλια Σύνδεσμοι σε αυτήν την ανάρτηση\nΟΡΓΟΥΕΛ VERSUS ΧΑΞΛΕΥ\nΑφορμή για τη σημερινή ανάρτηση στάθηκαν 1ον) η roadartist, που μου έστειλε ένα μέιλ με τον τίτλο Όργουελ εναντίον Χάξλεϊ, 2ον), η Αναστασία που με συμβουλεύει να μη τεμπελιάζω και 3ον), το ότι βρήκα έναυσμα για να εκφράσω κάποια πράγματα που σκεφτόμουν.\nΓια τον Όργουελ γνώριζα και το 1984 τυχαίνει αυτή την περίοδο να το διαβάζω.\nΓια τον Άλντους Χάξλεϊ με ντροπή θα ομολογήσω πως δεν είχα ιδέα.\nΠαραθέτω μια αντιπαράθεση των ιδεών που αναπτύσσουν στα βιβλία τους οι συγγραφείς, το "1984" και τον "Θαυμαστό Καινούριο Κόσμο" επιμελημένη από τον Νιλ Πόσταν.\n" Ο Νιλ Πόστμαν στο βιβλίο του «Διασκέδαση μέχρι θανάτου» («Δρομέας», 1998) αναλύει το σύγχρονο αμερικανικό πολιτισμό ως μια παραλλαγή του μέλλοντος που είχε προβλέψει ο Χάξλεϊ. Ο Πόστμαν ξεκινάει με μια σύγκριση της προφητικής δύναμης του οργουελικού «1984» και του «Θαυμαστού καινούργιου κόσμου» του Χάξλεϊ: «Ο Οργουελ προειδοποιούσε ότι κάποια στιγμή θα επιβληθεί ένας έξωθεν αυταρχισμός. Αντιθέτως, για τον Χάξλεϊ δεν χρειάζεται Μεγάλος Αδελφός για να στερηθεί η ανθρωπότητα την αυτονομία, την ωριμότητα και την ιστορική της μνήμη. Εκείνος πίστευε ότι σιγά σιγά οι άνθρωποι θα καταλήξουν να αγαπούν την καταπίεσή τους, να λατρεύουν την τεχνολογία και να αποδομήσουν την ικανότητά τους για σκέψη.\nΤον Οργουελ τον φόβιζαν οι άνθρωποι που θα απαγόρευαν τα βιβλία. Τον Χάξλεϊ τον φόβιζε το γεγονός ότι δεν θα υπήρχε λόγος να απαγορευτεί ένα βιβλίο, γιατί δεν θα βρισκόταν άνθρωπος πρόθυμος να διαβάσει.\nΟ Οργουελ φοβόταν εκείνους που θα μας στερούσαν την πληροφόρηση.\nΟ Χάξλεϊ φοβόταν εκείνους που θα μας υπερπληροφορούσαν τόσο, ώστε να καταντήσουμε πλάσματα παθητικά και εγωιστικά.\nΟ Οργουελ φοβόταν ότι η αλήθεια θα φυλασσόταν μυστική. Ο Χάξλεϊ φοβόταν ότι η αλήθεια θα πνιγόταν σε έναν ωκεανό σύγχυσης.\nΟ Οργουελ φοβόταν ότι θα αναπτύσσαμε πολιτισμό υποτέλειας. Ο Χάξλεϊ φοβόταν ότι θα αναπτύσσαμε πολιτισμό κοινοτοπίας...\nΟ Οργουελ φοβόταν ότι θα μας καταστρέψουν αυτά που μισούμε. Ο Χάξλεϊ φοβόταν ότι θα μας καταστρέψουν αυτά που αγαπάμε...».\nΣήμερα ο κόσμος μας μάλλον προσομοιάζει προς τα λεγόμενα του Χάξλεϊ.\nΒομβαρδιζόμαστε καθημερινά από πλήθος ειδήσεων, διαφημίσεων και γενικά τεράστιο πλήθος πληροφοριών που δεν ξέρουμε πώς να τις διαχειριστούμε.\nΑπό τη μία μας πληγώνει και μας πονά να βλέπουμε τους σεισμοπαθείς στην άλλη άκρη του πλανήτη μας, τα λιπόσαρκα παιδιά της Μαύρης Ηπείρου, τις συρράξεις στη Γάζα,μα, από την άλλη παθαίνεις μιαν ανοσία. Θαρρείς και δεν μπορείς να συσσωρεύεις επάνω σου όλες τις δυστυχίες και τα δεινά του κόσμου. Και προσωπικά πιστεύω πως δεν μπορείς.\nΈχουμε και το άλλο μαρτύριο. Τις πληροφορίες που διαψεύδονται. Θυμάμαι τη φωτογραφία για τους κορμοράνους με την πίσσα που αποδείχτηκε σκηνοθετημένη. Ή τα πλάνα από ένοπλες διαμάχες που ήταν φτιαχτές.\nΜετά από κάτι τέτοια γινόμαστε δύσπιστοι εκεί που δεν πρέπει και αφηνόμαστε έρμαιοι σε παραπληροφορήσεις, επικεντρωνόμαστε σε ευτελείς βιντεοκασέτες, αγωνιούμε για συζυγικούς βίους τηλεοπτικών περσόνων.\nΗ λατρεία μας για τη τεχνολογία δεν έχει όρια. Μη χάσουμε και δεν προλάβουμε να πάρουμε τα I pad και ότι άλλο γκατζετάκι κυκλοφορήσει.\nΌσο για την αποδόμηση της σκέψης τι να πεις. Καλά πολλά έχεις να πεις, μα εγώ θα πω μόνο ένα που είναι και επίκαιρο μια και σήμερα είναι η μέρα του καταναλωτή και το άκουσα μάλιστα και από εκπρόσωπο του ΚΕΠΚΑ. Οι τράπεζες λέει φταίνε που έδιναν εορτοδάνεια και διακοποδάνεια και δεν έχει σήμερα ο κόσμος λεφτά να τα ξεχρεώσει και όχι αυτοί που δεν κοιτούσαν τα επιτόκια ή τον μισθό τους πριν υπογράψουν.\nΕντούτοις ο Όργουελ θα αποδειχθεί πιστεύω σωστότερος προφήτης.\nΠερισπασμένοι σε πολλά μέτωπα με κατακερματισμένες προσωπικότητες πλοηγούμε στους ιντερνετικούς ωκεανούς, χωρίς πυξίδα, χωρίς έρμα και οίακα.\nΑντλούμε τις περισσότερες μας πληροφορίες από εκεί, ή σωστότερα από εδώ, γιατί όσοι διαβάζετε τώρα αυτό το κείμενο είστε εδώ, επικοινωνούμε, καταθέτουμε σκέψεις απόψεις και ιδέες και αφήνουμε παντού οικειοθελώς και αυτοβούλως τα ίχνη μας.\nΜε λίγα λόγια προσφέρουμε στο πιάτο τις προτιμήσεις μας, τα πιστεύω μας, τα ενδιαφέροντά μας, τα γούστα μας, τα φρονήματα μας στο Μεγάλο Αδελφό και δεν είναι τίποτε, δεν θα ακούσουμε και ευχαριστώ.\nΑναρτήθηκε από Κωνσταντινιά στις Δευτέρα, Μαρτίου 15, 2010 2 σχόλια Σύνδεσμοι σε αυτήν την ανάρτηση\nΤΟΥ ΞΕΝΟΥ ΑΚΟΥ ΚΡΙΤΙΚΗ ΚΑΙ ΤΗ ΔΙΚΗ ΣΟΥ ΚΡΑΤΑ\nΞέρετε, οι ειδικοί συνιστούν, όχι δε θα μιλήσω για πλυντήρια, για την αποφυγή της ρουτίνας λέω, όσο το δυνατόν να αποφεύγουμε στη καθημερινότητά μας το ίδιο ωρολόγιο πρόγραμμα, ίδιες διαδρομές και παρόμοια.\nΈλα όμως που μου αρέσει τη Κυριακή το πρωί να πίνω το καφεδάκι μου και να ξεφυλλίζω τη Κυριακάτικη, να σχολιάζω και να ανταλλάσσω απόψεις με το σύζυγο;\nΕντάξει δε νιώθω και στέρηση αν κάτι προκύψει αλλά πάντως απολαμβάνω το τελετουργικό, αν και σήμερα αντί να τα πω στον απέναντί μου, λέω να τα πω εδώ.\nΣτη παρέα μας, μας αρέσει μετά από ταινίες και παραστάσεις να μιλάμε για τα έργα, πώς τα είδαμε, τι δε μας άρεσε και γενικά να κάνουμε κριτική και να σχολιάζουμε.\nΒλέπω πως συνήθως οι απόψεις διαφέρουν και εκεί φυσικά γίνεται και η καλύτερη συζήτηση, γιατί υπάρχει και ο αντίλογος και ή "άλλη ματιά".\nΚατά τη γνώμη μου, δεν υπάρχει σωστή ή λάθος κριτική επειδή όλα είναι υποκειμενικά και εξαρτώνται και από τα γούστα μας και από τη στάση ζωής μας και από το υπόβαθρό μας.\nΤι γίνεται όμως με τους επαγγελματίες κριτικούς, αν ευσταθεί αυτός ο όρος, τι γίνεται τέλος πάντων με αυτούς που γράφουνε στον Τύπο και η άποψή τους επηρεάζει μεγάλη μεριδα κοινού;\nΤους αποκλείουμε από την επιτροπή των θεατρικών βραβείων Τόνι (2009), με το σκεπτικό ότι οι απόψεις τους δεν συνάδουν με τη φιλοσοφία του θεσμού;\nΓιατί αυτό διάβασα τώρα και πήρα την αφορμή.\nΠαραθέτω το κομμάτι:".......διαμάχη που ξέσπασε στην Αμερική ανάμεσα στους μπλόγκερ, τους παραγωγούς και τους κριτικούς των εφημερίδων, μόλις ανακοινώθηκε ο αποκλεισμός των τελευταίων από την επιτροπή των θεατρικών βραβείων Τόνι (2009), με το σκεπτικό ότι οι απόψεις τους δεν συνάδουν με τη φιλοσοφία του θεσμού.\nΟι κριτικοί, αντιδρώντας στην απόφαση, θα πουν ότι τους πέταξαν έξω γιατί φοβούνται τις «αντιεμπορικές» αξιολογήσεις τους. Οι παραγωγοί, από τη μεριά τους, θα ανταπαντήσουν λέγοντας ότι σε πόλεις όπως η Νέα Υόρκη -όπου η παντοκρατορία των «Τάιμς» είναι πραγματικός εφιάλτης- το να επιβιώσει κανείς θεατρικά πρέπει πρωτίστως να αρέσει σε ένα και μόνο άτομο: στον κριτικό της εν λόγω εφημερίδας, ο οποίος έχει τη δύναμη να κατεβάσει μια παράσταση ακόμη και στο διάλειμμα (συνέβη κι αυτό, όταν μεσούσης της παράστασης ο κριτικός αποχώρησε φανερά ενοχλημένος). Οσο για τους μπλόγκερ, θα αποδώσουν την εντυπωσιακή δημοτικότητά τους στο γεγονός ότι εκφράζουν πιο άμεσα και ουσιαστικά το κοινό γούστο, σε αντίθεση με τους «παραδοσιακούς» κριτικούς, οι οποίοι γράφουν χωρίς αίσθηση του κοινού στο οποίο απευθύνονται. Επιμένουν να αυτοπροβάλλονται ως «ιδιοκτήτες» του νοήματος, σε μια εποχή που κάτι τέτοιο και ξεπερασμένο είναι και επικίνδυνο".\nΦίλα προσκείμενη προς το "σπορ", έχω καταλήξει στο συμπέρασμα, πως αν θέλεις μπορείς ένα έργο ή βιβλίο, είτε να το εκθειάσεις είτε να το καταποντίσεις. Υπερβολικοί βέβαια οι όροι, μα τους χρησιμοποιώ για να τονίσω τη διάσταση.\nΑναμφισβήτητα σε κάθε δημιουργία θα υπάρχουν και θετικά και αρνητικά και αν επιλέξεις να μιλήσεις μόνο για τα μεν με όρους βαρυσήμαντους, βάζοντας και κάποια ειρωνεία ή χλευασμό, έχεις μια κατευθυνόμενη κριτική.\nΗ ιστορία έχει δείξει περιπτώσεις, ιδιαίτερα στις εικαστικές τέχνες, που θετικοί σχολιασμοί έχουν εκτοξεύσει έργα τέχνης, σε υπέρογκα ποσά.\nΑν δε πλούτισαν γκαλερίστες δια της μεθόδου αυτής!!\nΣυμπέρασμα; Μάλλον καλό είναι να ακούς και να διαβάζεις τις γνώμες των άλλων, αλλά καλύτερα να κρατάς την δική σου.\nΗ δική μου άποψη πάντως, για να κάνω και μια "συγκριτική μελέτη" -χι χι - μένοντας πιστή στο περιεχόμενο αλλά άπιστη στον τίτλο, ( οι Κουβεντούλες από λιγόλογες όπως είναι η πρόθεση κατάντησαν μακρηγορίες) και που αφορά σε δυο θεατρικά έργα, τελείως διαφορετικά μεταξύ τους, το "Σουίτα στο Πλάζα" του Νιλ Σάιμον και το "Η Ισαβέλα, τρεις καραβέλες και ένας παραμυθάς" του Ντάριο Φο, είναι πως κάτι έχουν πάθει οι σκηνοθέτες.\nΤο πρώτο το είδα πριν κάνα μήνα και στενοχωρήθηκα που έδωσαν έμφαση στις υπερβολικές χειρονομίες και γενικά σε ένα υπερβολικό παίξιμο, που βγάζει εύκολα γέλιο, αλλά που υποβαθμίζει το κείμενο.\nΕίπα, Αθηναϊκή άποψη, να που έχουν δίκιο πως όταν λένε το κοινό της Φτωχομάνας είναι διαφορετικό.\nΧθες όμως που είδα το δεύτερο, δεν μπόρεσα να βρω δικαιολογία.\nΗ υπερβολή της υπερβολής, σχεδόν καρικατούρα μου φάνηκε, με κόπο προσπαθούσα να εστιαστώ στο κείμενο, που έδινε και πολλά ιστορικά στοιχεία και μηνύματα.\nΜήπως επικρατεί τελικά η άποψη, ότι το κοινό τέτοια θέλει;\nΑναρτήθηκε από Κωνσταντινιά στις Κυριακή, Μαρτίου 14, 2010 2 σχόλια Σύνδεσμοι σε αυτήν την ανάρτηση\nΣήμερα μπορούμε να πούμε πως ναι, μπήκε η Άνοιξη.\nΤι θαυμάσια μέρα και γω αντί να κάνω βόλτες, κάθισα να γράψω τον ενθουσιασμό μου.\nΔεν ξέρω για σας, μα προσέχω πως η ψυχολογία μου αλλάζει μόλις ο ήλιος λάμπει.Μάλλον συμπτώματα καταθλιπτικού πρέπει να είναι αυτές οι απότομες μεταπτώσεις, μα δεν θέλω να το πάρω στα σοβαρά, γιατί αν μη τι άλλο, θα επιδεινώσω τη κατάσταση μου. Γι αστείο το είπα αυτό, μα αλήθεια, τώρα που το σκέφτομαι, είναι κι αυτό, μια κάποια λύση. Όχι να μην αντιμετωπίζουμε τα προβλήματά μας, αλλά να, να μη τα δίνουμε περισσότερη αξία από αυτή που ενδεχομένως έχουν.\nΣυνήθως η απραξία και η έλλειψη ενδιαφερόντων είναι αυτά που μας κάνουν να επικεντρωνόμαστε σε ευτελή συμβάντα και πολύ περισσότερο βέβαια στα συμβάντα των άλλων. "Πάντα γι αλλους μιλάμε, έτσι δε πονάμε, έτσι ξεχνάμε" που μας σιγοτραγουδά με το μοναδικό της τρόπο η Χαρούλα.\nΠοικιλία λοιπόν ενδιαφερόντων χρειάζεται η ζωή μας και για να βλέπουμε αλλά και για να αντιμετωπίζουμε τα πράγματα στις σωστές τους διαστάσεις. Δηλαδή και λίγο διάβασμα και λίγο άθληση και ολίγη (μάλλον μπόλικη) κοινωνικότητα και ασφαλώς δημιουργικότητα. Η δημιουργία είναι έκφραση. Κάθε είδους κατασκευή βάζει μυαλό, φαντασία, επιδεξιότητα να συνεργάζονται.\nΗ πολλή τηλεόραση όχι μόνο βλάπτει την υγεία, αλλά μας κλέβει και χρόνια λέει. Διότι δυστυχώς έχουμε συνδυάσει το θέαμα με τον άρτο και δε φτάνει που την αράζουμε στον καναπέ αλλά τσιμπολογάμε κιόλα.\n"Οι καναπέδες ευλογία του κατεστημένου\nγια να θυμηθούμε τους στίχους του Αργύρη Μπαρή που μου φαίνεται πως ταιριάζουν.\nΒέβαια ούτε τους καναπέδες θα ξηλώσουμε ούτε τη τηλεόραση θα πετάξουμε, μα μπορούμε το μέτρον άριστο να ακολουθήσουμε και να περνάμε από κρίση ότι ακούμε, βλέπουμε, διαβάζουμε.\nΕμείς ούτε καν επιλογή προγραμμάτων κάνουμε.\nΌτι μας κάτσει στο ζάπινγκ. Να σκεφτείς μια γνωστή μου μού είπε πως δεν θα πάρει αποκωδικοποιητή γιατί ανακάλυψε πως τα κρατικά κανάλια έχουν ενδιαφέρουσες εκπομπές.\nΞύπνησε ο σύζυγος, τρέχω για βόλτες, όχι που θα άφηνα τον ήλιο για το ιντερνέτι.\nΑναρτήθηκε από Κωνσταντινιά στις Παρασκευή, Μαρτίου 12, 2010 4 σχόλια Σύνδεσμοι σε αυτήν την ανάρτηση\nΔΙΑΦΟΡΕΤΙΚΟΙ ΚΑΙ ΑΛΛΗΛΟΣΥΜΠΛΗΡΟΥΜΕΝΟΙ\nΠροχθές και πιο συγκεκριμένα το Σάββατο στις 12 το μεσημέρι, έβλεπα στο "Άξιον Εστί", μια εκπομπή του Βασίλη Βασιλικού για το βιβλίο, την οποία παρεμπιπτόντως δεν ξέρουν σε ποια δύσκολη ώρα να τη βολέψουν ώστε να μη μπορούμε να τη δούμε, τι μεταμεσονύκτια, τι μεσημεριάτικα, ταυτόχρονα με το "ένα ταξίδι ένα βιβλίο",( καλά είναι δυνατό 2 Θεσσαλονικιώτικα κανάλια να έχουν την ίδια ώρα εκπομπή για το βιβλίο;;) τέλος πάντων, έβλεπα τον Νάνο Βαλαωρίτη.\nΛόγω της ημέρας θα σταθώ στον επίλογο του. Αυτό που θα επιθυμούσε περισσότερο είπε, είναι να μπορούσε για λίγο να γινόταν γυναίκα.\nΝα νιώσει πώς αισθανόμαστε, πώς αντιλαμβανόμαστε τη ζωή, πώς νιώθουμε.\nΚαι για ακόμη μια φορά σκέφθηκα τις διαφοροποιήσεις των δυο φύλων. Και δεν είναι μόνο οι κοινωνικές ή οι θρησκευτικές και όποιες άλλες συνθήκες που επηρεάζουν τις συμπεριφορές μας, αλλά είναι προφανώς και θέμα γενετικών ιδιαιτεροτήτων. Αν είναι θέμα εγκεφάλου ή ορμονών ή άλλων παραγόντων δεν είμαι η πλέον αρμόδια να απαντήσω.\nΣήμερα δεν θέλω να αναφερθώ στο αν η γυναίκα έπεσε θύμα εκμετάλλευσης λόγω φυσικής υπεροχής του άνδρα.\nΟύτε για το τράφικινγκ , ούτε για το δικαίωμα της να φοράει μπούργκα, αλλά θα σας μεταφέρω ένα κείμενο της Μαργκερίτ Γιουρσενάρ που πιστεύω πως είναι μια τοποθέτηση που βάζει πολλά πράγματα στη θέση τους. Η περιβόητη ισότητα δεν είναι ένας πόλεμος ανάμεσα στα φύλα για κυριαρχία, για επιβολή ισχύος όπως κακώς έχει περάσει σε άντρες και γυναίκες.\n"Είμαι αντίθετη προς τον κατακερματισμό των χωρών, της θρησκείας, του είδους. Μην υπολογίζετε σε μένα για τον κατακερματισμό του φύλου . Εάν πρόκειται ν’ αγωνιστούμε για να παίρνουν οι γυναίκες, επί ίσοις όροις, την ίδια αμοιβή που παίρνουν και οι άντρες, συμμετέχω σ’ αυτόν τον αγώνα. Από την άλλη πλευρά, έχω δυνατές αντιρρήσεις για τον φεμινισμό όπως εμφανίζεται σήμερα δεκαετία του 1970. Τον περισσότερο χρόνο είναι επιθετικός, και δεν είναι με την επιθετικότητα που κερδίζουμε σταθερά κάτι. Κατόπιν, και αυτό θα σας φανεί αναμφίβολα παράδοξο, πάσχει από κομφορμισμό, από το πρίσμα του κοινωνικού κατεστημένου, υπό την έννοια ότι η γυναίκα φαίνεται να’ χει σαν στόχο της την ελευθερία του γραφειοκράτη . Όλα όσα επέτυχε η γυναίκα στον τομέα των πολιτικών δικαιωμάτων, του ουρμπανισμού, του περιβάλλοντος, της προστασίας των ζώων, του παιδιού και των ανθρωπίνων μειονοτήτων, κάθε νίκη εναντίον του πολέμου, εναντίον της τερατώδους εκμεταλλεύσεως της επιστήμης από την απληστία και τη βία, ανήκει στη γυναίκα, αν όχι στον φεμινισμό . Πιστεύω μάλιστα τη γυναίκα καταλληλότερη για αυτόν το ρόλο από τον άντρα, λόγω της καθημερινής επαφής της με της αλήθειες της ζωής, που συχνά ο άντρας αγνοεί περισσότερο απ’ αυτήν.\nΤέλος, οι γυναίκες που λένε «οι άντρες» και οι άντρες που λεν «οι γυναίκες», γενικά για να κλαφτούν τόσο στη μία ομάδα όσο και στην άλλη, μου εμπνέουν μια απέραντη πλήξη σαν όλους αυτούς που προφέρουν όλους τους συμβατικούς τύπους. Υπάρχουν αρετές καθαρά «γυναικείες» που οι φεμινίστριες συμπεριφέρονται σαν να τις περιφρονούν, χωρίς αυτό να σημαίνει εξάλλου ότι υπήρξαν ποτέ το ίδιον όλων των γυναικών: η γλυκύτητα, η καλοσύνη, η λεπτότητα, είναι τόσο σημαντικές αρετές που όταν ο άντρας δεν έχει έστω και ένα πολύ μικρό μερίδιο απ’ αυτές είναι ένα κτήνος και όχι ένας άντρας. Υπάρχουν οι λεγόμενες «αρρενωπές» αρετές χωρίς αυτό να σημαίνει ότι τις έχουν όλοι οι άντρες: το θάρρος, η αντοχή, η φυσική ενέργεια, η αυτοκυριαρχία, και η γυναίκα που δεν έχει ένα ελάχιστο έστω μερίδιο απ’ αυτές δεν είναι άλλο από ένας σωρός ρούχων, για να μην πω ένα κουρέλι. Θα ήθελα να υπηρετούν αυτές οι συμπληρωματικές αρετές το καλό όλων. Αλλά το να καταργήσουμε τις διαφορές που υπάρχουν ανάμεσα στα φύλα, τις τόσο μεταβαλλόμενες και ρευστές όσο οι κοινωνικές και ψυχολογικές διαφορές θα μπορούσαν να είναι, το βρίσκω αξιοθρήνητο, όπως όλα όσα σπρώχνουν το ανθρωπινό γένος του καιρού μας προς μια σκυθρωπή ομοιομορφία".\nΗ Γιουρσενάρ στέκεται όχι σε αυτά που μπορεί να χωρίζουν τα φύλα, αλλά στις διαφορές και τα χαρακτηριστικά που ταυτόχρονα διαφοροποιούν αλλά και συμπληρώνουν το ένα το άλλο.\nΑναρτήθηκε από Κωνσταντινιά στις Δευτέρα, Μαρτίου 08, 2010 0 σχόλια Σύνδεσμοι σε αυτήν την ανάρτηση\nΕΠΙΔΟΜΑ ΑΔΕΙΑΣ; Ε ΚΑΙ;\nΜου φαίνεται πως από τούδε και στο εξής όταν θα αναφερόμαστε σε γκαντέμικες μέρες δε θα λέμε Τρίτη και 13 αλλά τρεις του Μάρτη.\nΑπό δω το είχαν, από κει μας το φέραν, πέσαν οι περικοπές και χαρήκαμε κι όλα.\nΜας προετοίμαζαν βλέπεις για τα χειρότερα.\nΤον γλυτώσαμε τον 14ο μισθό.\nΤώρα αν πετσοκόβουν λίγο τους άλλους, τι να κάνουμε. Για την Ελλάδα μας, την Ελλαδίτσα μας ας κάνουμε και καμιά θυσία.\nΤο είπε και ο Πρωθυπουργός. Ο κόσμος λέει τον έπιασε. Και του το είπε. Ξεκάθαρα. Εδώ είμαστε εμείς-του λένε-. Μη νοιάζεσαι. Όσο αντέχουμε, ξεζούμιζε.\nΜόνο μη γίνουμε -λέω εγώ τώρα- σαν τη παροιμία που λέει: "Πάνω που έμαθα το γαϊδούρι χωρίς τροφή, μού πέθανε".\nΑντέχουμε, πάντως. Και αν το καλοσκεφτείς, τι έγινε που κόπηκε λιγάκι το επίδομα αδείας; Εναλλακτικές διακοπές θα κάνουμε.\nΘα θυμηθούμε τα χωριά μας, -επιστροφή στις ρίζες το ονομάζουμε-, φίλους και γνωστούς με εξοχικά θα επισκεφτούμε, -επανασύνδεση σχέσεων το λένε- και το καλύτερο, οικονομικότερο, πιο ξεκούραστο και εκπαιδευτικό, θα κάνουμε ΤΟΥΡΙΣΜΟ ΣΤΗ ΠΟΛΗ ΜΑΣ.\nΠείτε μου σας παρακαλώ πόσοι (εννοείται εκτός της Καλημεροπαρέας) έχετε επισκεφτεί τον Λευκό μας Πύργο;\nΤη Μονή Βλατάδων;\nΤο λαογραφικό μας μουσείο;\nΑλήθεια ξέρει κάποιος να μου πει πόσα μουσεία έχει η Θεσσαλονίκη;\nΠερπάτησε κάποιος στα σοκάκια της Άνω Πόλης;\nΑτένισε την ερωτική Θεσσαλονίκη (μη ξεχνιόμαστε κιόλας για)\nαπό το Πολυβολείο ή το Κέδρινο Λόφο;\nΈτσι μπράβο. Χαρούμενα πρόσωπα θέλω, όχι γκρίνιες και μιζέρια.\nΚαι προπάντων όχι αυτά τα κακόβουλα που ακούω, καλά κάναν και κάνανε περικοπές από τους δημοσίους και υψηλόμισθους και ρετιρέ και τέτοια.\nΠράγματι. Υπάρχει αδικία στους μισθούς και ανάμεσα στους διάφορους κλάδους των δημοσίων υπαλλήλων, μα πολύ περισσότερο στους ιδιωτικούς.\nΠιστεύω όμως πως θα έπρεπε να αγωνιζόμαστε όλοι για εξίσωση των μισθών προς τα πάνω και όχι εξομάλυνση προς τα κάτω.\nΑντίσταση για το νυχτερινό ωράριο μια χαρά κάναμε, δε του πέρασε του Παπαθεμελή.\nΓια το τσιγάρο αντιστεκόμαστε δίνοντας και λαβή για σχόλια στις γείτονες χώρες, για να μη πω παγκόσμια.\nΣτην αντισυνταγματική εισφορά για το κτηματολόγιο, τρέχαμε στις ουρές να καταθέσουμε τον ως μη οφείλαμε οβολό μας.\nΆντε βρε, και εις άλλα με υγεία!!\nΑναρτήθηκε από Κωνσταντινιά στις Πέμπτη, Μαρτίου 04, 2010 4 σχόλια Σύνδεσμοι σε αυτήν την ανάρτηση\nΓερμανοί «ναζί» και Ελληνες «απατεώνες»\nΜία εβδομάδα έλειψε αυτή η στήλη και κόντεψε να κηρυχθεί ο νέος ελληνογερμανικός πόλεμος.\nΤι ακούσαμε και τι είδαμε αυτή την εβδομάδα, δεν λέγεται. Για γέλια και για κλάματα. Ο λαϊκισμός στην αποκορύφωσή του. Από τη μια το «Φόκους» από την άλλη ο Αυτιάς. Η «Μπιλντ» συναγωνιζόταν τον Λαζόπουλο, ο οποίος μπορεί να κάνει τον κόσμο να γελάει με τη Μέρκελ / Χίτλερ, αλλά σπίτι του πήγε μετά το σόου με τη γερμανική Μπε Εμ Βε του. Χαμός, σε Ελλάδα και Γερμανία, με τους Ελληνες που θυμήθηκαν ξαφνικά τις αποζημιώσεις και τους Γερμανούς να απειλούν ότι δεν θα ξαναπατήσουν το πόδι τους στην αγαπημένη χώρα των διακοπών τους, εάν δεν σηκωθούμε από τις καρέκλες των καφενείων. Ο παραμορφωτικός καθρέφτης του λαϊκισμού σε ελληνικά και γερμανικά ΜΜΕ βάπτισε συλλογικά τους Ελληνες απατεώνες και τους Γερμανούς ναζήδες. Είναι όμως έτσι; Οχι βέβαια. Εμείς το ξέρουμε καλά, δεν είμαστε όλοι λαμόγια. Οι Γερμανοί όμως τι ξέρουν; Τα ΜΜΕ τούς έχουν ψήσει ότι αυτοί μόνο δίνουν και δεν παίρνουν τίποτα από την Ε.Ε. Οτι όλοι τους χρησιμοποιούν σαν την αγελάδα για το άρμεγμα και ποτέ δεν ακούν ότι η Γερμανία έχει πολύ μεγάλα οφέλη από την ευρωζώνη. Και εμείς ποια εικόνα φτιάχνουμε για τους Γερμανούς; Αν δούμε τα ΜΜΕ εδώ και χρόνια, και όχι τώρα που έσκασε η κρίση, παρουσιάζονται ως ναζήδες. «Γερμαναράδες» τους αποκαλούν ακόμη και σοβαροί δημοσιογράφοι, τους ζωγραφίζουν με στολή της Βέρμαχτ ή και χονδρούς Πρώσους που φωνάζουν «άχτουνγκ, άχτουνγκ». Πάντα προτάσσουμε το ναζιστικό παρελθόν τους και ποτέ δεν θα ακούσεις στην Ελλάδα ότι «Γερμαναράς» ήταν και ο Κάρολος Μαρξ και ο φίλος του ο Φρίντριχ Ενγκελς ή ο Μπέρτολτ Μπρεχτ, ο Τόμας Μαν, ο Ερμαν Εσε, ο Γκέτε και ο Σίλερ, ο Φασμπίντερ ή ο Λαφοντέν. Σίγουρα η Ελλάδα δεν είναι η χώρα των απατεώνων, αλλά και η σύγχρονη Γερμανία είναι μια χώρα ανοιχτή, βαθιά δημοκρατική, φιλελεύθερη, που έγινε δεύτερη πατρίδα για εκατομμύρια μετανάστες από όλο τον κόσμο, ανάμεσά τους και 350.000 Ελληνες. Ζούμε και στις δύο χώρες και γνωρίζουμε από κοντά την αλήθεια. Οι ψύχραιμες φωνές πνίγηκαν στον ορυμαγδό του λαϊκισμού. Η ζημιά που έγινε, μεγάλη. Αντε να πεις τώρα σε αυτόν που ξυπνάει με τα ελληνικά πρωινάδικα, ότι εδώ δεν μας κυνηγούν οι ναζί και στο Βερολίνο ζούμε σε μια πολύ δημοκρατική και ανθρώπινη πόλη. Τι να του πεις του άλλου, για το πόσο οι Γερμανοί έχουν επηρεάσει τον σύγχρονο πολιτισμό, τις τέχνες και τις επιστήμες; Ακόμη και πονοκέφαλο να έχει, στη Γερμανία θα προστρέξει, καταπίνοντας μια ασπιρίνη, μια γερμανική εφεύρεση. Τι να πεις στον Ανατολικογερμανό, που ακούει όλη μέρα ότι κάποιοι εκεί κάτω ζουν ζωή χαρισάμενη με το υστέρημά του και όχι ότι στην Ελλάδα εκατομμύρια άνθρωποι προσπαθούν να τα φέρουν βόλτα με μερικές εκατοντάδες ευρώ. Είμαστε αναγκασμένοι να ζήσουμε μαζί. Οι πολιτισμοί μας είναι για πάντα δεμένοι. Ετσι, σήμερα και πάλι χιλιάδες Γερμανοί θα θαυμάσουν την ελληνική βαθιά ευρωπαϊκή ομορφιά των γλυπτών της Αφαίας στην Πινακοθήκη του Μονάχου, ξεχνώντας έστω για λίγο τα όσα έγραψε το «Φόκους». Χιλιάδες Ελληνες θα ξυπνήσουν και σήμερα και θα ευλογήσουν τον Θεό που για άλλη μια μέρα είναι ζωντανοί εξαιτίας μιας ακόμη ανακάλυψης των «γερμαναράδων». Μια μικρή Γερμανία χτυπά στην καρδιά τους και ας μην το ξέρουν, είναι ο βηματοδότης Made in Germany που τους κρατά στη ζωή.\nΑναρτήθηκε από Κωνσταντινιά στις Πέμπτη, Μαρτίου 04, 2010 0 σχόλια Σύνδεσμοι σε αυτήν την ανάρτηση\nΙδιαίτερες και σημαντικές οι γυναικείες φιλίες\nΓράφει η ΑΡΤΕΜΙΣ ΑΝΤΩΝΙΟΥ, BSc (Hons), MSc σύμβουλος ψυχολόγος και συνθετική θεραπεύτρια, www.artemisantoniou.com\nΟι φιλίες μεταξύ των γυναικών μπορούν να είναι ιδιαίτερες και σημαντικές. Διαμορφώνουν το ποιες είναι και ενισχύουν το ποιες μπορούν να είναι. Απαλύνουν τις εσωτερικές τους αναταραχές, τις βοηθούν να είναι σε επαφή με τα συναισθήματά τους, γεμίζουν τα συναισθηματικά κενά από τη σχέση ή τον γάμο τους και τις βοηθούν να θυμούνται ποιες πραγματικά είναι.\nΑυτό τις διευκολύνει να έχουν βαθύτερη επαφή και επικοινωνία με τον εαυτό τους (και στη συνέχεια και με τους άλλους). Το να βρίσκονται με τις φίλες τους μπορεί γενικά να βοηθήσει σημαντικά στο στρες που βιώνουν στην καθημερινή τους ζωή. Η μια επιστημονική έρευνα μετά την άλλη δείχνουν ότι οι φιλικές επαφές μειώνουν τις πιθανότητες για ασθένειες, καθώς χαμηλώνουν την πίεση, τους υψηλούς καρδιακούς παλμούς και τη χοληστερόλη. Για παράδειγμα, μια έρευνα από την Ιατρική Σχολή του Χάρβαρντ δείχνει ότι οι γυναίκες με κοντινές φίλες έχουν λιγότερες πιθανότητες να εμφανίσουν σωματικές ενοχλήσεις καθώς μεγαλώνουν και, επίσης, φαίνεται να ζουν την καθημερινότητα με περισσότερη χαρά κι αυτοπεποίθηση.\nΑπό την άλλη, κάθε φορά που οι γυναίκες έχουν πολλή δουλειά είτε στον επαγγελματικό είτε στον οικογενειακό τομέα, το πρώτο πράγμα που τείνουν να παραμελούν είναι οι φιλίες τους. Αυτό πραγματικά μπορεί να μη βοηθάει, καθώς έτσι στερούνται μια πηγή δύναμης που μπορεί να δράσει θετικά στις δύσκολες και στρεσογόνες συνθήκες τις οποίες βιώνουν. Αυτό που συνήθως χρειάζεται για να επικοινωνήσουν είναι χρόνος χωρίς πίεση, μέσα στον οποίο μπορούν να συζητήσουν και να μοιραστούν. Μια τέτοια εμπειρία μπορεί να είναι πολύ θεραπευτική για τις ίδιες αλλά ακόμα και για τις σχέσεις τους.\nΟι φίλοι, λοιπόν, βοηθούν στο να ζούμε καλύτερα και περισσότερο. Είναι φανερό ότι οι επιστημονικές έρευνες απλά επιβεβαιώνουν ή προσθέτουν από την αντικειμενική πλευρά πληροφορίες που ο καθένας, λίγο ώς πολύ, μπορεί να γνωρίζει και από προσωπική εμπειρία.\nΒεβαίως, επιπρόσθετα στο φύλο, ο κάθε άνθρωπος είναι μοναδικός και εκφράζει με τον δικό του τρόπο τις συμπεριφορές και τα συναισθήματά του με πολλούς και διάφορους συνδυασμούς. Αυτό έχει να κάνει, επίσης, με την ιδιοσυγκρασία του ατόμου, την κουλτούρα του, τις εμπειρίες, τραυματικές και μη, που έχει από το παρελθόν κ.τ.λ.\nΤα ευρήματα ωστόσο αυτά είναι αρκετά σημαντικά, ώστε οι ερευνητές πλέον να εκτιμούν ότι η έλλειψη κοντινών φίλων μπορεί μεταξύ άλλων να έχει παρόμοιες βλαβερές συνέπειες με αυτές του καπνίσματος ή της παχυσαρκίας.\nΤο στρες στις γυναίκες και ο ρόλος της γυναικείας φιλίας\nΒιώνουν οι γυναίκες και οι άντρες το στρες με τον ίδιο τρόπο; Εχουν τους ίδιους μηχανισμούς αντιμετώπισης; Πώς γνωρίζοντας τις διαφορετικές αντιδράσεις στο στρες μπορεί να σε βοηθήσει στην καλύτερη κατανόηση και τη βελτίωση της επικοινωνίας στις σχέσεις σου αλλά και στην υγεία;\nΜέχρι τώρα οι επιστήμονες θεωρούσαν ότι οι άντρες και οι γυναίκες βιώνουν το στρες με τον ίδιο τρόπο, γνωστό και ως η αντίδραση «fight or flight» («μάχομαι ή φεύγω»). Αυτή δεν είναι άλλη από την αντίδραση που έχουμε όταν βρισκόμαστε σε μια στρεσογόνο κατάσταση, όπου είτε νιώθουμε την ορμή να την αντιμετωπίσουμε ακαριαία είτε τρέχουμε να φύγουμε από αυτήν το γρηγορότερο δυνατό. Αυτός είναι ένας πανάρχαιος μηχανισμός επιβίωσης που αναπτύχθηκε από τότε που οι άνθρωποι κυνηγούσαν τα άγρια ζώα και γενικά ήταν εκτεθειμένοι πολύ συχνά σε απειλητικές συνθήκες για τη ζωή τους.\nΣήμερα, οι έρευνες επιπρόσθετα δείχνουν ότι οι γυναίκες έχουν μια ευρύτερη ποικιλία αντίδρασης στο στρες πέρα από το «μάχομαι ή φεύγω». Μια πρόσφατη έρευνα από το Πανεπιστήμιο της Καλιφόρνιας (UCLA) για τη «βιοχημεία των σχέσεων» δείχνει ότι οι γυναίκες αντιδρούν στο στρες με έναν καταρράκτη χημικών που εκκρίνονται στον εγκέφαλο και τις προτρέπει να φροντίζουν, να δημιουργούν και να διατηρούν φιλίες με άλλες γυναίκες. Πώς γίνεται αυτό; Οταν οι γυναίκες βρίσκονται σε κατάσταση στρες, εκκρίνεται μια ορμόνη που ονομάζεται οξυτοκίνη ή αλλιώς και «ορμόνη της αγάπης». Αυτή η ορμόνη σχετίζεται μεταξύ άλλων με την καλή διάθεση, την εμπιστοσύνη και την ενσυναίσθηση (την ικανότητα δηλαδή να συν-αισθάνεσαι τον πόνο ή τη χαρά του άλλου). Η έκκριση της οξυτοκίνης φαίνεται να «μπλοκάρει» την αντίδραση «μάχομαι ή φεύγω» και αντί αυτού οι γυναίκες έχουν την τάση να φροντίσουν τα παιδιά ή/και να βρεθούν με άλλες γυναίκες, π.χ., να φτιάχνουν έναν καφέ και να αρχίζουν να κουβεντιάζουν και να δένονται συναισθηματικά. Οταν τελικά ασχοληθούν με κάποια φροντίδα ή φιλική συνεύρεση, τότε εκκρίνεται ακόμη περισσότερη οξυτοκίνη, κάτι που συντελεί σημαντικά στη μείωση του στρες και τη δημιουργία ενός αισθήματος χαλάρωσης.\nΑυτό το αίσθημα χαλάρωσης δεν δημιουργείται και στους άντρες με τον ίδιο τρόπο. Η ορμόνη τεστοστερόνη -η οποία εκκρίνεται στους άντρες σε μεγάλο βαθμό όταν βρίσκονται σε κατάσταση στρες- φαίνεται να μειώνει τα ποσοστά της οξυτοκίνης, ενώ η γυναικεία ορμόνη οιστρογόνο φαίνεται να τα αυξάνει. Οταν οι άντρες βιώνουν στρες, συνήθως προτιμούν να ξεσπάσουν ή να πάνε κάπου μόνοι τους - κι όταν αισθανθούν έτοιμοι, να επανέλθουν στην κατάσταση.\nΑναρτήθηκε από Κωνσταντινιά στις Τρίτη, Μαρτίου 02, 2010 13 σχόλια Σύνδεσμοι σε αυτήν την ανάρτηση\nΔως της κλότσο να γυρίσει παραμύθι ν αρχινίσει και...\nΤην Ελληνική καταγωγή της στα πέρατα έκανε γνωστή,...\nΣήμερα μπορούμε να πούμε πως ναι, μπήκε η Άνοιξη. ...


Bwin: ΠΑΟΚ - Μπενφίκα με εκατοντάδες ειδικά και Βuild Α Βet\nΠΑΟΚ – Μπενφίκα με εκατοντάδες ειδικά και Βuild Α Βet\nO ΠΑΟΚ ετοιμάζεται να βιώσει μια κατάσταση…. déjà vu, υποδεχόμενος την Μπενφίκα στην Τούμπα για τρίτη φορά την τελευταία εξαετία. Βέβαια, ευελπιστεί σε διαφορετικό αποτέλεσμα, καθώς και τις δύο προηγούμενες φορές, οι Πορτογάλοι όχι μόνο προκρίθηκαν, αλλά έφυγαν και με διπλό από τη Θεσσαλονίκη. Η… αετομαχία της Τούμπας θα κρίνει την ομάδα που θα πάρει το εισιτήριο για τα play off του Champions League και μάλιστα, σε 90 λεπτά, με δεδομένο ότι οι αγώνες έως αυτή τη φάση δεν έχουν επαναληπτικό και κρίνονται σε μονό ματς.\nΟ «δικέφαλος» πέτυχε τον πρώτο στόχο που έθεσε στη σεζόν με το 3-1 επί της Μπεσίκτας στον προηγούμενο γύρο. Πλην του προφανούς που είναι η συνέχεια στο Champions League, οι παίκτες του Φερέιρα εξασφάλισαν και το ευρωπαϊκό τους μέλλον το χειμώνα, καθώς οριστικοποίησαν την παρουσία τους στους ομίλους του Europa League. Απέναντι στην τουρκική ομάδα, ο ΠΑΟΚ μπήκε φουριόζος στο ματς και στην ουσία, κλείδωσε την πρόκριση στο πρώτο μισάωρο, χάρη σε δύο γκολ του Τζόλη κι ένα του Πέλκα.\nΠΑΟΚ – Μπενφίκα με Βuild Α Βet και ενισχυμένες αποδόσεις. |21+ Παίξε Νόμιμα\nΤο τελικό 3-1 διαμορφώθηκε στο 37’ από τον Λάριν, με τους Θεσσαλονικείς να διατηρούν την ψυχραιμία τους στην πίεση που άσκησαν οι Τούρκοι στο δεύτερο μέρος. Ο 18χρονος σέντερ φορ του «δικεφάλου» συνιστά το κυριότερο θέμα συζήτησης τις τελευταίες μέρες και πως όχι, με δεδομένο ότι σκόραρε και στην πρεμιέρα του πρωταθλήματος, χαρίζοντας το τρίποντο επί της ΑΕΛ (1-0).\nΔιάβασε την κριτική Επίσκεψη | 21+ UKGC\nAEK – Βόλφσμπουργκ με εκατοντάδες αγορές και Auto Cash Out*\nΤο Θέλτα – Μπαρτσελόνα στην Interwetten με κορυφαίες αποδόσεις\nΑΕΚ – Βόλφσμπουργκ σήμερα στην Goalbet με 1000+ ειδικά στοιχήματα\nΜε Σλούκα και Φόστερ, οι «αιώνιοι» ψάχνουν πρεμιέρα με το δεξί στην Euroleague!\nΤρεις τρόποι για να βελτιωθείτε στο στοίχημα


Σαν..όνειρο, Σαν...έρωτας, Σαν..τορίνη: Νοεμβρίου 2007\nΑναχώρηση πτήσης 1234 για Παρίσι!...\nΜεγάλη μέρα σήμερα! Για τους εξής λόγους:\n>Σήμερα κάνω το πρώτο μου ποστάκι από το καινούργιο μου πισάκιιιιιιιι!Ναι, πήρα νέο λαπτοπάκι, και είμαι πολύ πολύ ευτυχισμένη σας λέω. Έχω αράξει στο κρεβατάκι μου, με το λαπτοπάκι στο λαπτοποκαθισματάκι του, και λαπτοποσυνθέτω (Σας έχασα κάπου, έ?)..Γιούπι, καλορίζικό μου! :)\n>Σε μιάμιση μερούλα, φεύγουμε για ταξιδάκι! Ναι ναι, το γνωστό για Παρίσι και Βερολίνο! Πώς πάει το τραγούδι.. "Λονδίνο, Άμστερνταμ, ή Βερολίνο...Να κάνεις βόλτες με το μάτζικ μπας!"\nΕμεις θα κάνουμε τις βόλτες μας με την Εasy Jet και τα κατά τόπους μετρό! Και θέλω λοιπόν στο σημείο αυτό να σχολιάσω -Τί είναι η ζωή, τί είναι ο άνθρωπος..\nΠέρασαν κιόλας 5 ολόκληροι (σχεδόν 6!) μήνες από την ημέρα που κλείσαμε τα tickets για αυτό το ταξιδάκι!Απίστευτο, κι όμως αληθινό!!! Πότε πέρασαν κιόλας, κι εμένα μου φαίνεται σαν χτες?!\nΤέεεελος πάντων! Φεύγουμε σε λίγο, και ετοιμάζουμε όλοι πυρετωδώς βαλιτσούλες! Πρώτη φορά θα κινήσουμε μαζί κοτζάμ παρέα 12 ατόμων! Τί να πω, ελπίζω και εύχομαι ολόψυχα να περάσουμε όσο γίνεται καλύτερα, να γεμίσουμε το μυαλό μας με όμορφες εικόνες και αξέχαστες στιγμές, και φυσικά να δώσουμε την υπόσχεση να ξαναγυρίσουμε!\nΘα φροντίσουμε να σας ενημερώσουμε με κάποιο ποστάκι από τα ξένα - άλλωστε η μπλογκόσφαιρα είναι η virtual παρέα μας, όπου κι αν είμαστε!\nΦιλιά σε όλους, ερωτευμένους και ευτυχισμένους ανά τον κόσμο! :)\nΤάδε έφη.. Tzopi at 11:23 μ.μ. 3 σχόλια:\nΠού θα πάω πάλι,έ?!Σε 10 μερούλες περίπου ετοιμαζόμαστε για ταξιδάκι με την τρελοπαρέα μας. Παρίσι Βερολίνο (για κάποιους ίσως και Λονδίνο), και οι ουρανοί είναι δικοί μας.\nΤο ποστάκι όμως αυτό δε θα αναφερθεί στο ταξιδάκι αναψυχής, αλλά σε ένα άλλο ταξιδάκι, πιο μεγάλο..\nΜετά από το 4ήμερο στη Ζυρίχη, και μετά από 3 περίπου μήνες συζητήσεων τύπου "Να φύγουμε στο εξωτερικό, πού να πάμε?", το πήραμε απόφαση - θα φύγουμε! Τί κι αν η Google δεν μας έκατσε τελικά? Θα μπει αυτό εμπόδιο στο όνειρό μας?Όχι..\nΈτσι λοιπόν, ψάχνουμε εντατικά δουλειά στη Ζυρίχη.\nΓιατί στη Ζυρίχη? Διότι είναι μία πόλη που δεν έχει μετρό. Μία πόλη που το τραμ σε πάει παντού. Οι ρυθμοί της ήρεμοι, ευγενικοί, ποιοτικοί. Οι άνθρωποι φαίνονταν πιο χαλαροί, είχαν χρόνο για να κάνουν πράγματα που τους αρέσουν, δεν έμεναν με τις ώρες κολλημένοι στην κίνηση της Κηφισίας και της Αθηνών-Λαμίας. Έφταναν παντού στην ώρα τους, χωρίς νεύρα..Διότι βρίσκεται σε ένα σημείο απ'όπου μπορείς να ταξιδέψεις σε όλη την κεντρική Ευρώπη, να δεις απίθανα μέρη, να πας στη Γαλλία, τη Γερμανία, την Ιταλία, την Ισπανία, τις Δαλματικές ακτές, την Αυστρία..Μπορείς να γυρνάς το κλειδί στη μηχανή του τουτού σου (αλήθεια, ποιό από τα Πικοαμαξάκια θα πάρουμε μαζί μας?!?) και να οργώνεις την Ευρώπη..\nΓιατί να φύγουμε? Για να βρούμε κάτι καλύτερο. Γιατί μπορούμε. Γιατί αν δε φύγουμε τώρα, δε θα φύγουμε ποτέ. Για να μαζέψουμε κάποια χρήματα, που θα βοηθήσουν να χτίσουμε αύριο το μέλλον μας. Για να γλιτώσουμε από τη...Μιζέρια;) Γιατί είμαστε σε μία ηλικία που μπορούμε να κυνηγήσουμε τα όνειρά μας, και μπορούμε να το κάνουμε μαζί. Θα μας λείψουν πολύ όσα θα αφήσουμε πίσω, οι φίλοι μας, οι δικοί μας, ο ήλιος μας. Ώρες ώρες αναρωτιέμαι αν κινδυνεύουμε να μας χαρακτηρίσει το τραγούδι "Τα είχα όλα, μια φορά, μα ήθελα παραπάνω..." Εδώ τα έχουμε όλα, φίλους, δουλειά, κέφι, things to do..Αν φύγουμε, αλλάζουν όλα.Θα χάσουμε τις βραδιές στο Καφενείο, τα καφεδάκια στην Κηφισιά, τις βόλτες στο κέντρο και στην Πλάκα, το τέννις και το μπάσκετ (or the other way round, διότι το μπασκετάκι ήταν πρώτο!), τις τσάρκες στη θάλασσα, την Ελενίτσα, τη Βασούλα, τον Κούκη, το Φωτάκο, το Λιάκο, τις Κατερινούλες (κι ας είναι ήδη η μία μακριά - αν μη τι άλλο, βρισκόμαστε στις διακοπές, για τσαγάκι και κουλουράκια, έτσι φιλενάδα??), τη Ζωήτσα, τον Βανζέλ και τόσους άλλους. Θα αφήσω πίσω τη μπουρμπουλίτσα μου, το Φούλη και τη Φούλα, το σπιτάκι μου..Αξίζει?\nΕ λοιπόν, εγώ λέω ότι αξίζει!Διότι θα κυνηγήσουμε ένα διαφορετικό όνειρο, ένα όνειρο που θέλουμε να ζήσουμε μαζί. Κι αν δε μας βγάλει εκεί που θέλουμε, θα πάρουμε το δρόμο της επιστροφής, του γυρισμού, της πατρίδας! Έτσι κι αλλιώς θα το κάνουμε αυτό, sooner or later.\nΔε θα μας ξεχάσετε, ε? Και να έρχεστε στα ξένα να μας βλέπετε, να τρώμε λ0υκανικάκια και να πηγαίνουμε για σκι και σοκολάτες ;-)\nΜια βαλίτσα μακριά θα είμαστε μόνο...!\nΤάδε έφη.. Tzopi at 3:31 μ.μ. 7 σχόλια:\nΈνα ταξίδι διαφορετικό από τα άλλα. Ένα ταξίδι γεμάτο εικόνες, έντονα συναισθήματα, όνειρα, συζητήσεις και αγωνίες. Ένα ταξίδι όχι μόνο στη Ζυρίχη, αλλά και στα όνειρά μας, στα θέλω μας, τις δυνατότητές μας και τις προοπτικές μιας ζωής στο εξωτερικό...\nΌλα ξεκίνησαν ένα καλοκαιρινό πρωινό στη δουλειά, τότε που λέγαμε "να βρούμε καμιά δουλειά στο εξωτερικό?!" και βλέπαμε τί δυνατότητες είχαμε. Όταν έπεσα πάνω σε μία θέση, που σου πήγαινει γάντι "Software Engineer στη Google"..Αν ήταν οποιοσδήποτε άλλος, δε θα είχα μπει καν στον κόπο να διαβάσω τί ζητούσαν, γνωρίζοντας ότι η Google δεν είναι "just another software company". Όμως επειδή ξέρω πού μπορείς να φτάσεις, σκέφτομαι "αυτό είναι". Σε φώναξα για να δεις τη θέση από το pc μου, και μου είπες χαρούμενος "Στείλε μου το Link, να το κοιτάξω!".\nΛίγη ώρα αργότερα, το βιογραφικό σου ταξίδευε μέσα από τα χιλιάδες καλώδια του κόσμου για να καταλήξει στην άαααλλη άκρη του κόσμου, στην California.\nΜέσα σε λίγες μέρες, έλαβες το πρώτο email "We would like to contact you about some further information" σου έλεγαν εν ολίγοις. Η πρώτη συνέντευξη, αναγνωριστική. Για να δουν πού θα ταίριαζες καλύτερα. "Έχουμε θέσεις στις οποίες θα ταιριάζατε στη Ζυρίχη και στο Δουβλίνο" σου είπαν. Ζυρίχη..Δουβλίνο..Μωρέ λες?\nΣυνέντευξη 1η, τηλεφωνική, μία Πέμπτη γύρω στις 20.30 - 21.00! Με τον Αρμιν σου να παίζει στο background, άρχισες να "ζωγραφίζεις" με τις απαντήσεις σου! Αποτέλεσμα? "Congratulations, you have passed to the second phone interview"..Σαν τα levels ενός πολύ ενδιαφέρον pc-game, διασκέδαζες το ταξίδι, το παιχνίδι, τη διαδρομή..\n2ο phone Interview - Πάλι Πέμπτη, την ώρα του Armin! Με πήρες τηλέφωνο, όπως κάθε φορά, αμέσως μετά το τηλεφώνημά σου με τη Google. Και ήσουν τόοοσο ενθουσιασμένος!\nΚαι ήξερα,πως θα πήγαινες all the way to the end!\nΤο 3o phone Interview ήρθε λίγες βδομάδες αργότερα, με πολύ καλά αποτελέσματα για μία ακόμη φορά. Εγώ, είχα ήδη αρχίσει να χαζεύω πράγματα για τη Ζυρίχη. Δουλειές στον τομέα μου, κόστος σπιτιών, τη ζωή, το κόστος, τα τοπία..Σου τα έστελνα κατά καιρούς, και μου έλεγες 'Σιγά μη με πάρουν Πίκα..'\nΉμουν έξω για καφέ μία Τετάρτη, όταν με πήρες τηλέφωνο "ΠΑΩ ΖΥΡΙΧΗ" μου λες.Ακόμα θυμάμαι τον ενθουσιασμό στη φωνή σου, την ευτυχία! Τα είχες καταφέρει!\nΜε το μυαλό σου και μόνο, κέρδισες ένα ταξίδι πληρωμένο για Ζυρίχη! Ένα ταξίδι στα κεντρικά της κορυφαίας εταιρείας στον τομέα μας. Ένα ταξίδι, που οι περισσότεροι βλέπουν μέσα από τα chain emails που περιγράφουν τα γραφεία της googloεταιρείας!\nΚαι κάπως έτσι, μπήκαμε στο αεροπλάνο την 7η του Νοέμβρη, για να φτάσουμε σε μία από τις πιο όμορφες πόλεις της Ευρώπης, σε μία από τις μεγαλύτερες στιγμές μας..\nΤόσο καιρό σε παρακολουθούσα να περνάς από όλα τα στάδια - Άγχος, εκνευρισμός, απογοήτευση, χαρά, ευτυχία, ξανά άγχος, διάβασμα, ξανά άγχος.. Και σου έλεγα συνεχώς "Χαλάρωσε και απόλαυσέ το, είναι μία εμπειρία που δε θα ξεχάσεις ποτέ"..Αλλά ο κουζουλός Πικοεγκεφαλός σου δε σταματούσε να σκέφτεται σκριπτάκια, αλγορίθμους και προβλήματα!\nΌταν σε άφησα έξω από τα κεντρικά της εταιρείας στις 8 του Νοέμβρη, ένιωθα σα να έδινα εγώ εξετάσεις. Προσπαθούσα να στο παίξω cool για να σε χαλαρώσω λίγο, αλλά ένιωθα την καρδιά μου να χτυπάει τόσο δυνατά. Ο Πίκος μου ήταν στη Google. Κοίτα πού είχε φτάσει...\nΦαντάζομαι πως δε μας χωρίζουν πλέον πολλά λεπτά από την απάντηση της Google. Για μένα όμως, είσαι ήδη μέσα! Διότι πέρασες αυτό το ταξίδι, και έμαθες τόοοσα ωραία πράγματα. Είδες τις ικανότητές σου, είδες τί αξίζεις, κι ελπίζω να μη σταματήσεις ποτέ να κυνηγάς το καλύτερο! Εγώ, τουλάχιστον, δε θα σ'αφήσω να σταματήσεις ;)\nFor the record, έκανα κι εγώ μία πολύ ενδιαφέρουσα συζήτηση με μια ελβετική εταιρεία, και περάσαμε στο επόμενο στάδιο! Ωραία ήταν, οι άνθρωποι σκέφτονται εντελώς διαφορετικά εκεί!Θα είναι μία πολύ ωραία ευκαιρία να εργαστεί κανείς στη Ζυρίχη για ένα διάστημα!\nAnd the journey has just begun...!\nΤάδε έφη.. Tzopi at 11:05 μ.μ. 1 σχόλιο:\nMia nuxta ston paradeiso!!!!!!\nAaaaaaaax. Vriskoai xaplwmeni se ena teraaastio krevati, me ena polu malako strwma, kai mprosta mou exw mia gigantiaia LCD othoni pou ektos apo tileorasi telei xrei kai intnet browser (Opera - gia tin istoria).\nExw mprosta mou ena miktro pliktrologiaki sto megethos fantasteite twn 2 palamwn mou, kai kanw auto to postaki afenos men gia na sas valw sto yperoxo klima, kai afeteou gia na exaskithw sto diafoteriko germaniko pliktrologio pou toso mou eixe leipsei, xixixi!\nH megali mera eftase. Se 2 writses peripou tha afisw ton Piko mou sti Google, kai tha kinisw gia volta stin panemorfi poli. Mhn anisixeite, tha vgalw apeires fwtografioules, min xehniomaste!!!\nPros to paron, itan ena update tou dwmatiou mas, to opoio moiazei arketa me auto tis akolouthis fwtografias :\nGia na parete mia geusi twn paroxwn tou dwmatiou, exei xehwristo dwmatio gia ntous, xehwristo gia toualeta, exei kati teeeeleia ypermalaka paplwmata kai 3 maxilaria ston kathena. Pantoflitses gia tous guests, kafedes, glzkaki kai yperoha fwta. Meta apo mia nyxta theikou ypnou, pa na etoimastw gia mia exormisi ston prwino Mpoufe!!Nai nai, to giapwnezaki tha ferei kai apo kei fwtografies!!!\nEna megalo EUXARISTW ston Piko mou gia auti tin empeiria, kai KALH tou epityxia!\nFILAKIA POLLA se olous sasssssssssss!!!!!\nP.S B. elpizw na ekleises to toutouki sou, kai o akatanomastos epitelous tin taxidiariki ekkremotita pou eixe.\nP.S (2) Orthografika lathi ofeilontai sto mikro megethos tou yperpliktrologiou, excuse meeeee!\nΤάδε έφη.. Tzopi at 8:41 π.μ. 2 σχόλια:\nΈνα τραγούδι απ'τα πολύ παλιά!\n..Είναι βράδυ Σαββάτου, 27 Δεκέμβρη του 1997. Παραμονές Χριστουγέννων δηλαδή, και όλη η τάξη της Α1 (πρώτη λυκείου) βρίσκεται στο πάρτυ της Κολλητάρας. Κλασικά, και χωρίς ιδιαίτερη αφορμή, η Κολλητάρα κάνει συχνά πυκνά πάρτυ και τώρα που είναι και Χριστούγεννα και το σχολείο κλείνει για γιορτές, ένα good-bye-year gathering επιβάλλεται. Ετοιμάζεται η λίστα με τους καλεσμένους, οι προσκλήσεις, οι home-made πιτσούλες και τα ποτά. Τα παιδιά πηγαίνουν για τα δώρα (βιβλία, αρκουδάκια, κεράκια, CD) - όσοι βαριούνται στέλνουν τις μαμάδες τους - και η ώρα κυλάει για να φτάσει η ώρα της ετοιμασίας για τη μεγάλη βραδιά. Τα τηλέφωνα δίνουν και παίρνουν..\n-"Τί να φορέσω ρε φιλενάδα?"\n-"Α, εγώ θα βάλω μία καινούργια φούστα που πήρα!"\n-"Λες να βάλω κι εγώ φούστα? Καλά καλά, σε κλείνω να ετοιμαστώ"..\nΚαι κατά τη διάρκεια της ετοιμασίας, μία ανυπομονησία, μία αγωνία στην καρδιά.. Λές να είναι κι εκείνος εκεί? Άραγε θα έρθει?\nΗ ώρα έχει πάει κιόλας 9, και τρέχω για το πάρτυ.Έφτασα από τους πρώτους, για να βοηθήσω και την Κ. στις πρώτες ετοιμασίες. Ο κόσμος σιγά σιγά αρχίζει να έρχεται. Αυτοκίνητα σταματάνε έξω από το σπίτι, οι γονείς αφήνουν τα παιδιά τους και τους λένε φράσεις του τύπου "πάρε με τηλέφωνο να έρθω να σε πάρω όταν τελειώσει το πάρτυ, μην αργήσεις πολύυυυυ!".."Καλά καλά ,θα έρθει να μας πάρει η μαμά του τάδε" απαντούν τα παιδιά και τρέχουν για τον πάρτυ.\nΑπό τα ηχεία ακούγονται χορευτικές μουσικές της εποχής. Οι πιο τολμηροί χορεύουν, οι υπόλοιποι κάθονται στους καναπέδες και μιλάνε. Ωπ, να, ήρθαν και τα κορίτσια (Μαριάνθη & Ζωή). Να κι ο Κούκης! Ωωωω, κι η Αμαλία! Καθένας αφήνει το δωράκι του και κατευθύνεται προς την παρέα. Εκείνος δε θα έρθει άραγε?Περνά η ώρα.\nΣειρά έχει το..φαγοπότι!Πατατάκια, πιτσούλες, τυροπιτάκια και..πορτοκαλάδες, αναψυκτικά, άντε και καμιά μπύρα!Χτυπάει και πάλι το κουδούνι. "Άσε Κ., θ'ανοίξω εγώ" λέω και πάω για την πόρτα. Ανοίγω, και τον βλέπω μπροστά μου!Η καρδιά μου πάει να σπάσει. Μετά δυσκολίας ψελλίζω ένα "καλησπέρα", καθώς το φωτεινό του χαμόγελο αστράφτει μπροστά μου."Γεια σου Τ." μου λέει.Είναι ιδέα μου, ή κοκκίνισε λίγο? Εγώ πάντως, είμαι σίγουρη πως έχω γίνει πατζάρι..\nΗ ώρα κυλάει για μία ακόμη φορά, και κατά τις 11 και κάτι τα φώτα χαμηλώνουν. Είναι η ώρα των blues. Προσωπικά, η αγαπημένη μου στιγμή! Οι πρώτες νότες του Total Eclipse of the Heart (της extended version, όχι αστεία) βρίσκουν και πάλι τους πιο τολμηρούς να χορεύουν στο dance-floor, κι εμάς τους υπόλοιπους να σχολιάζουν "επικείμενα ειδύλλια"! Εκείνος είναι με τους φίλους του και μιλάνε, δεν προβλέπεται να χορεύει σήμερα :( Ακολουθούν κομμάτια τύπου Wind of Change, Mariah Carey, Bryan Adams, Metallica. Χορεύουμε με τα παιδιά σε διαφορετικούς συνδυασμούς, ενώ η καρδιά μου ακόοομη περιμένει..\nΚάθομαι στον καναπέ και μιλάω με τα παιδιά, όταν ακούω τις πρώτες νότες από το τραγούδι..Το τραγούδι εκείνο που είχαμε χορέψει στο προηγούμενο πάρτυ, το τραγούδι που είχα ακούσει μερικές εκατοντάδες χιλιάδες φορές έκτοτε, το τραγούδι μας..\nΑυτός ο ήχος της ηλεκτρικής κιθάρας στην εισαγωγή του τραγουδιού ταξιδεύει σε κάθε γωνιά του μυαλού μου, με ταξιδεύει σε ένα δικό μου όνειρο. Αχ...Άραγε να θυμάται ότι πρωτο-χορέψαμε αυτό το τραγούδι?Ότι είναι το τραγούδι μας?\nΜία φωνή έρχεται να διακόψει τις σκέψεις μου. "Έλα, Χορεύουμε" ακούω, και γυρνάω για να δω...Εκείνος!Μπροστά μου, μου απλώνει το χέρι και μου χαμογελά!Μέσα σε λίγα δευτερόλεπτα βρίσκομαι στην αγκαλιά του, μυρίζω το άρωμά του, ακούω τη φωνή του να σιγοτραγουδά τους στίχους..\nDon't you Cry tonight, I still love you baby!\nΥ.Γ. Έκτοτε, το τραγούδι αυτό σημάδεψε όοοολα μου τα τετράδια, όοοολα μου τα βιβλία, και τις εφηβικές μου αναμνήσεις!Εκείνος δεν ξέρω τί απέγινε, εύχομαι όπου κι αν είναι, να είναι καλά!..\nΤάδε έφη.. Tzopi at 10:38 π.μ. 5 σχόλια:


Στην Κτηματογράφηση πέφτουνε κορμιά... - Απόψεις - Νέα Κρήτη\nΤώρα διαβάζετε: Στην Κτηματογράφηση πέφτουνε κορμιά...\nΣτην Κτηματογράφηση πέφτουνε κορμιά...\nΝομίζω πρέπει πια να το παραδεχτούμε. Είναι μάταιο, δηλαδή, να το αρνούμαστε. Το ελληνικό κράτος χρήζει ψυχιατρικής παρακολούθησης κι αμφίβολο είναι αν μπορέσει να το σώσει ένας στρατός επιστημόνων - κάθε ειδικότητας - ψυχικής υγείας. Το ίδιο δεν αναγνωρίζει τον εαυτό του κι εκεί που “χαρίζει”, μετά από λίγο “τσιρίζει” πως έπεσε θύμα κλοπής και ζητά τα χαρίσματα πίσω.\nΠώς αλλιώς, δηλαδή, να εξηγήσεις αυτό που συμβαίνει το τελευταίο διάστημα στο Γραφείο Κτηματογράφησης; Η προθεσμία προανάρτησης “τρέχει” - λήγει 10 Ιουνίου - κι ολόκληρα χωριά έχουν βρεθεί στην κατοχή ενός όλου κι όλου ιδιοκτήτη ή του Δημοσίου! Ψάχνει ο άλλος να βρει το χωράφι του κι είναι άφαντο! Και το ψάχνει βέβαια είναι σχετικό, καθώς η ηλεκτρονική σελίδα 9 φορές στις 10 είναι NOT FOUND.\nΆφαντο το χωράφι. Που το έχει δηλώσει στην εφορία και φορολογείται γι’ αυτό κοντά σαράντα χρόνια. Που το καλλιεργεί και πληρώνει ένα σκασμό καλλιεργητικά - χώρια τον κόπο τον προσωπικό και τη δουλειά - για να του αποδώσει μερικά κιλά καρπό. Που έχει συμβόλαια - το ’γραψε στα παιδιά του - και του λένε δεν ισχύουν.\nΤι δεν ισχύουν, βρε παιδιά; Όταν τα έκανε συμβόλαια και πλήρωνε - τη συμβολαιογράφο, τα παράβολα, τα υποθηκοφυλακεία - γιατί δεν είπατε «κρατήστε τα χρήματά σας, μαντάμ! Δε θέλουμε λεφτά, κύριε! Δεν μπορείτε να το γράψετε! Δεν είναι δικό σας! Είναι κληροτεμάχιο και προκρίνεται το ελληνικό Δημόσιο!».\nΣτην Κτηματογράφηση πέφτουνε κορμιά... Κλείνουνε σπίτια και δεν το νιώθετε! Τσακώνονται τ’ αδέρφια μεταξύ τους «φαίνεσαι ιδιοκτήτης εσύ στο Κτηματολόγιο κι εγώ όχι! Πήρες τη μοίρα την καλή και μ’ άφησες τ’ άγραφο!». Και να τα μούτρα και να κι οι καβγάδες μέσα στις οικογένειες!\nΚαι τι timing! Με τη μισή και βάλε κοινωνία να μην έχει ψωμί να φάει - ελάτε τώρα που φτάνουν τα 534 του “Συνεργασία” για να ζήσει μια οικογένεια - φορτώνουν κι άλλες υποχρεώσεις τον κόσμο. Να ψάχνει δικηγόρο μπας και σώσει 50 μουρέλα που ’χει προικώο...\nΤην ίδια ώρα, βέβαια, κάτι αιγιαλοί και παραλίες, κάτι πλαγιές- “φιλέτα”, κάτι αναπτυσσόμενες περιοχές βρίσκουν ιδιοκτήτες ασκαρδαμυκτί... Τυχαίο θα μου πείτε, ε; Ναι, ναι...\nΛοιπόν, είστε να σοβαρευτούμε;; Στο Ηράκλειο η “φάση” με το Κτηματολόγιο ξεκίνησε το 1999. Έχουμε 2021 κι ακόμα να λύσουμε τα βασικά. Για αρχή, δώστε μια μικρή παράταση στην προθεσμία προανάρτησης. Και παράλληλα προχωρήστε σε μια νομοθετική ρύθμιση για τα κληροτεμάχια. Δίκαια, νόμιμη και διά παντός. Χωρίς να πρέπει να φτάσουμε στον προπάππου, του προπάππου, του παππού μου για να βρω τ’ αδελφομοίρι...


Μύκητας νυχιών. Θεραπεία με λαϊκές θεραπείες | Θεραπεία του μύκητα\nΝύχια θεραπεία νύχι λαϊκές θεραπείες\nΛάδι από δέντρο τσαγιού από μύκητα toenail\nΘεραπεία του μύκητα των νυχιών με λευκότητα\nΘεραπεία του μύκητα των νυχιών με αλάτι\nΜέθοδοι αντιμετώπισης του μύκητα των νυχιών με τα λαϊκά φάρμακα, τα πιο αποτελεσματικά από αυτά\nΓεια σας, αγαπητοί αναγνώστες. Σήμερα θα ασχοληθούμε με το θέμα του μύκητα των νυχιών ή, στην επιστημονική γλώσσα, με την ονυχομυκητίαση – μια από τις πιο κοινές ασθένειες της εποχής μας. Μπορείτε να το πάρετε οπουδήποτε: όταν επισκέπτεστε ένα λουτρό και μια πισίνα, σε ένα κατάστημα υποδημάτων και ακόμη και σε ένα σαλόνι ομορφιάς. Οποιοσδήποτε μύκητας μπορεί να μολυνθεί, ανεξάρτητα από την κοινωνική κατάσταση. Εάν ένα άτομο πάσχει από ασθένειες του γαστρεντερικού σωλήνα ή μειωθεί η ανοσία του, ο κίνδυνος να τον πάρει.\nΥπάρχουν διάφοροι τρόποι για να απαλλαγείτε από τον μύκητα. Εδώ είναι 11 κατευθύνσεις για αποτελεσματική θεραπεία με λαϊκές θεραπείες.\nΘεραπεία του μύκητα των νυχιών με ξύδι μήλου μήλου. Το ξύδι μηλίτη μήλων δεν είναι τόσο συμπυκνωμένο όσο το τακτικό τραπεζοειδές ξύδι, ώστε να μπορείτε να το αραιώσετε με νερό σε αναλογία ενός προς ένα και να χαμηλώσετε τις πληγείσες περιοχές για 30 λεπτά πριν από τον ύπνο.\nΠετρέλαιο Celandine για μύκητα νυχιών. Αφού βράσουν τα μολυσμένα άκρα και θα πρέπει να ατμοποιηθούν σε σόδα, εφαρμόστε ένα λάδι φινταντίνης με βαμβάκι στο μολυσμένο νύχι. Αυτή η διαδικασία πρέπει να γίνεται καθημερινά, μέχρι την πλήρη ανάκτηση. Για τρία λίτρα νερού λαμβάνουμε μία κουταλιά σόδα.\nΩς βάση για τη θεραπεία, μπορείτε να χρησιμοποιήσετε οποιοδήποτε μπάνιο. Στη συνέχεια, πίσσα καθαριστεί από τον μύκητα (αποκόψτε τις πληγείσες περιοχές των νυχιών και των δερμάτων), η πίσσα εφαρμόζεται με βαμβάκι. Ή, η πίσσα πίσσα, μαλακωμένη σε νερό, εφαρμόζεται. Για να τυλίξετε με ένα επίδεσμο τη νύχτα, και οι διαδικασίες γίνονται το βράδυ κάθε μέρα. Πλύνετε τα χέρια σας το πρωί. Θεραπεία μέχρι την πλήρη ανάρρωση.\nΕδώ είναι οι κύριοι τύποι και οι κύριες λαϊκές θεραπείες για τη θεραπεία του μύκητα των νυχιών. Εάν αυτό το άρθρο δεν απαντά στις ερωτήσεις σας, τότε μπορείτε να δείτε ακόμα περισσότερες πληροφορίες στην ιστοσελίδα http://griboknogtya.ru/. Πού μπορώ να βρω όχι μόνο παραδοσιακές συνταγές ιατρικής, αλλά και παραδοσιακές συνταγές μύκητας.\nο μύκητας των νυχιών είναι μια πολύ δυσάρεστη ασθένεια, αλλά εάν φροντίζετε τα νύχια σας εγκαίρως, τότε ο μύκητας δεν θα σας εκφοβίσει.\nΠροσπάθησα να μεταχειριστώ τον μύκητα με ξύδι, αλλά μόνο έκανα εγκαύματα. Και σκληρύνθηκε με υπεροξείδιο του υδρογόνου. Αν και η παραδοσιακή ιατρική προσφέρει πολλές διαφορετικές επιλογές θεραπείας, το υπεροξείδιο είναι η απλούστερη και πιο αποτελεσματική θεραπεία κατά τη γνώμη μου..\nδιάλυμα υδροξειδίου του ασβεστίου-CaOH2 (δημοφιλώς αναφερόμενο ως "διάλυμα ασβεστωμένου ασβεστίου")\nΘα ήθελα να κατακτήσω την παραγωγή ενός τέτοιου τοπικού φαρμάκου σύμφωνα με το δίπλωμα ευρεσιτεχνίας μου. Τι είδους μηχανή χρειάζεται για να γεμίσει τη λύση με τη συνοχή του "κεφίρ"\nΗ καταπολέμηση του παρασίτου θα είναι σύνθετη – από το εσωτερικό, μέσω της κυκλοφορίας του αίματος, με τα συστηματικά φάρμακα (terbinafine, irunin) και το εξωτερικό προσφέρονται.\nΉ μπορείτε ακόμα να διαβάσετε: Στη μηχανή αναζήτησης, πληκτρολογήστε: "Δελτίο για την υγιεινή διατροφή με τις λαϊκές θεραπείες" Ανοίξτε τη συνταγή από τον Paul στη σελίδα 2.\nΔεν ξέρω πώς κάποιος, αλλά για πολύ καιρό βασανίστηκε με ένα μύκητα των ποδιών και των νυχιών, ότι μόνο\nΩ, υπέφερα με ένα μύκητα. Όταν πρωτοεμφανίστηκε, επέστρεψε για να τον θεραπεύσει με λαϊκές μεθόδους, αλλά τότε είδε ότι δεν ήταν πολύ χρήσιμο γι ‘αυτό, έτσι να μιλήσω, έτρεξε στον γιατρό, ο οποίος μου απέδιδε συχνότερα να κλαδεύω τα πόδια μου και να κηλιδώ το δέρμα των ποδιών και των νυχιών μου με το φάρμακο misol. Το έκανα και μετά από δύο εβδομάδες, ο μύκητας εξαφανίστηκε και ο κνησμός εξαφανίστηκε μετά από μια ημέρα χρήσης\nΈχω μια φίλη, έναν υπολογογράφο, έδειξα τα νύχια της, είπε αμέσως έναν μύκητα, συμβούλευσε τα νύχια και την θυμιδίνη-911, έβαλα τα καρφιά μου σε σόδα και στη συνέχεια μου έφτιαξα κρέμα πριν τα στεγνώσουν. Έχω κολλήσει ένα έμπλαστρο στην κορυφή και δεν το βρέξιμο για τουλάχιστον τρεις ημέρες. Μετά την τρίτη διαδικασία, η πλάκα του νυχιού αφαιρέθηκε προσεκτικά με ψαλίδι. Τα νύχια έγιναν υγιή.\nΜυκητιασικές ασθένειες των νυχιών στα πόδια ή τα χέρια αντιμετωπίζονται με τη βοήθεια των φαρμακευτικών προϊόντων – αντισηπτικά, κρέμες και δισκία. Επιπλέον, υπάρχει μια θεραπεία του μύκητα των νυχιών με τα λαϊκά φάρμακα, θα εξετάσουμε λεπτομερέστερα το πιο αποτελεσματικό από αυτά.\nΟ μύκητας στα πόδια, στα πόδια ή στις πλάκες των νυχιών φέρνει πολλές δυσάρεστες στιγμές – από την αδυναμία να φορέσουν ανοικτά παπούτσια σε φαγούρα και καύση σε σημεία μόλυνσης.\nΟ μύκητας στα νύχια στην αρχική φάση ανάπτυξης μπορεί να έχει ήπια συμπτώματα που χαρακτηρίζουν την υποσιταμίνωση ή δερματίτιδα – ελαφρά αποκόλληση του δέρματος στα πόδια, ελαφρά κνησμό.\nΜετά από κάποιο χρονικό διάστημα, απαραίτητο για την ανάπτυξη της λοίμωξης, τα συμπτώματα του μύκητα στα πόδια γίνονται πιο χαρακτηριστικά:\nΗ θεραπεία του μύκητα του toenail δεν είναι τόσο απλή όσο φαίνεται με την πρώτη ματιά, το πρόβλημα είναι ότι οι πλάκες των νυχιών είναι σχεδόν πάντα κλειστές – με παπούτσια, κάλτσες. Για τους άνδρες, η θεραπεία της μυκητίασης των νυχιών είναι ιδιαίτερα δύσκολη, λόγω της μεγαλύτερης εφίδρωσης και της χρήσης κλειστών παπουτσιών ανά πάσα στιγμή του έτους.\nΠώς να απαλλαγείτε από το μύκητα toenail; Ορισμένοι χρησιμοποιούν φάρμακα – παίρνουν χάπια και χρησιμοποιούν εργαλεία για τοπική θεραπεία νυχιών. Κάποια καταφεύγουν σε λαϊκές θεραπείες για τη θεραπεία της μυκητιάσεως. Τι είναι προτιμότερο – ιατρική πρακτική ή εναλλακτικές μέθοδοι θεραπείας?\nΗ ουσία της θεραπείας με φάρμακα είναι η απολύμανση της προσβεβλημένης επιφάνειας με αντισηπτικούς παράγοντες – Fukortsin, Chlorhexidine – που ακολουθείται από την εφαρμογή κρεμών ή παραγόντων που εμποδίζουν την ανάπτυξη και αναπαραγωγή μυκήτων. Συνηθισμένα φάρμακα για τη θεραπεία του μύκητα των νυχιών – Exoderm, Lamicon, Mikospor και άλλα.\nΤα φάρμακα επιλέγονται ανάλογα με τον τύπο του μύκητα που προκαλεί τη μόλυνση, η οποία προσδιορίζεται κατά τη διάρκεια της διάγνωσης στο γραφείο ενός γιατρού, δερματολόγου ή μυκολόγου.\nΟι συνέπειες της κακής αντιμετώπισης του μύκητα των νυχιών:\nΟι λαϊκές θεραπείες για το μύκητα των νυχιών στα πόδια έχουν μια ουσία – μια αλλαγή στο αλκαλικό περιβάλλον της προσβεβλημένης περιοχής σε όξινο, γεγονός που οδηγεί στο θάνατο των σπορίων μυκήτων, αναστέλλοντας την αναπαραγωγή τους.\nΜεταξύ των διαφόρων τρόπων για να απαλλαγούμε από τον μύκητα των νυχιών, ξεχωρίζουμε το πιο αποτελεσματικό.\nΑυτές οι ουσίες αντιμετωπίζουν τον μύκητα των πλακών καρφώματος, ωστόσο, θα πρέπει να συμμορφωθείτε με τους κανόνες χρήσης, τη δοσολογία της ουσίας και να εφαρμόσετε αναπνευστική προστασία.\nΕίναι δυνατόν να θεραπευθεί ο μύκητας των νυχιών στα πόδια με λαϊκές θεραπείες ή με τη βοήθεια φαρμακευτικής θεραπείας μόνο με σταθερές και τακτικές διαδικασίες που στοχεύουν στη θεραπεία μυκητίασης.\nΠρέπει να γίνει κατανοητό ότι για να ξεφορτωθεί γρήγορα τον μύκητα των οδόντων, εφαρμόστε θεραπευτικές ή λαϊκές μεθόδους στα πρώτα σημάδια μυκητίασης, χωρίς να περιμένετε τη μέση μορφή βλάβης.\nΕξετάστε αποτελεσματικά, από την άποψη των χρηστών, συνταγές για μυκητίαση, οι οποίες λειτουργούν ομαλά στη θεραπεία του μύκητα των νυχιών.\nΤα όξινα λουτρά χρησιμοποιούνται για τη θεραπεία και την αντισηπτική θεραπεία του μύκητα toenail με λαϊκές θεραπείες και για φαρμακευτική θεραπεία, πριν από τη χρήση αντισηπτικών φαρμάκων.\nΗ εφαρμογή ενδείκνυται στα αρχικά στάδια της εμφάνισης του μύκητα, διαφορετικά η εφαρμογή μπορεί να αποδοθεί στην αντισηπτική θεραπεία.\nΗ θεραπεία του μύκητα των νυχιών στη θεραπεία των λαϊκών φαρμάκων που χρησιμοποιούν έλαια πραγματοποιείται κυρίως στο δέρμα.\nΗ χρήση του βοηθά πολύ με ρωγμές στο δέρμα μεταξύ των δακτύλων με ένα μύκητα, ανακουφίζει από τον κνησμό του περιελισσόμενου κυλίνδρου.\nΧρησιμοποιώ αυτά τα οξέα στη θεραπεία του μύκητα, τη θεραπεία του δέρματος και την επιφάνεια της πλάκας. Αλλά είναι καλύτερο να πραγματοποιηθεί μια τέτοια θεραπεία χωρίς υπάρχουσες ρωγμές στο δέρμα ή άλλους τραυματισμούς..\nΠώς να θεραπεύσετε έναν μύκητα με αλδεΰδη θειούχου?\nΠριν από τη θεραπεία του μύκητα του toenail με αυτά τα προϊόντα, πραγματοποιήστε δοκιμές ατομικής ανοχής και ακολουθήστε προφυλάξεις με τοξικές ουσίες. Πριν από την εφαρμογή ή την επεξεργασία των νυχιών, πρέπει να είναι στον ατμό, πρέπει να αφαιρεθεί η κεράτινη στιβάδα της πλάκας.\n← Πολύχρωμη λειχήνα – θεραπεία στους ανθρώπους, φωτογραφίες, συμπτώματα Κιτρικό οξύ για τα νύχια →


Κρέμες Archives - Page 2 of 4 - Κοπιάστε .. στην Κουζίνα μου\nΤα σπιτικά αλείμματα γίνονται εύκολα και έαν τα βάλουμε σε όμορφα βαζάκια γίνονται υπέροχα δώρα για συγγενείς και φίλους. Αυτό το προτότυπο άλειμμα που έφτιαξα με κάστανα και ντούλτσε ντε λέχε, θα εκτιμηθεί θεόντως. Το Ντούλστε Ντε Λέχε (καραμελωμένο γάλα) είναι μια πηχτή κρέμα με προέλευση την Λατινική Αμερική, που λατρεύουμε. Συνδύασα λοιπόν αυτή την…\nΈνα πολύ εύκολο και δροσερό γλυκό, με αγνά υλικά που θα ενθουσιάσει μικρούς και μεγάλους. Η κρέμα θα μπορούσε να γίνει μια κρέμα πατισερί, με κρέμα γάλακτος, αυγά και βούτυρο αλλά εδώ χρησιμοποιώ γάλα εβαπορέ και γιαούρτι στραγγιστό, που δίνουν νοστιμιά στο γλυκό με πολύ λιγότερες θερμίδες. Η σοκολάτα με το πορτοκάλι είναι ένας θαυμάσιος συνδυασμός…\nΕν όψει Χριστουγέννων θα ήθελα να ευχαριστήσω τους αναγνώστες του blog μου με την κλήρωση των δύο ηλεκτρινικών βιβλίων μαγειρικής μου, που εκδόθηκαν πρόσφατα. Δυστυχώς είναι μόνο στα Αγγλικά αλλά ελπίζω κάποια στιγμή να ενδιαφερθεί κάποιος εκδότης να τα εκδόσει και στα Ελληνικά. Τα βιβλία πωλούνται σε όλα τα ΑΜΑΖΟΝ. Μέρος 1: περιλαμβάνει πάνω…


«Σαφάρι» κατασχέσεων για χρέη στα Ταμεία - ΟΙΚΟΝΟΜΙΑ\nΗΧΗΡΟ ΜΗΝΥΜΑ ΣΤΗΝ ΤΟΥΡΚΙΑ ΑΠΟ ΤΟΝ Α/ΓΕΣ! : ...\nΤι αποζημίωση δικαιούται όποιος παραιτείται από τη δουλειά του: ...\nΓια τους κατόχους ανασφάλιστων οχημάτων- Λήγει η προθεσμία -Έρχονται πρόστιμα: ...\nΝΔ: Ο Τσίπρας μπορεί κάλλιστα να διεκδικήσει τον τίτλο του "μετρ της διαπλοκής": ...\nΒόλλει Κορασίδων Ποσειδώνας Βέροιας - Αίας Κιλκίς: ...\nΠέρασαν και από τον Κολινδρό οι Αετοί Βέροιας: ...\nΆρχισαν τα "αντίποινα" μετά το νέο «όχι» για τους «8»: ...\nΤι ισχύει σε περίπτωση επιστράτευσης - Ποιες ηλικίες καλούνται; : ...\nΚυρ 18 Μαρτίου 2018 21:17\nΠεμ 08 Μαρτίου 2018 18:16\nΤο «υπερόπλο» των ηλεκτρονικών πλειστηριασμών κατά των οφειλετών ετοιμάζεται να ενεργοποιήσει η κυβέρνηση και για χρέη άνω των 31 δις. ευρώ που προέρχονται αμιγώς από τις καθυστερούμενες και ληξιπρόθεσμες ασφαλιστικές εισφορές μέχρι το τέλος του 2017 στα Ταμεία.\nΑπό αυτά, τα 2 δις. ευρώ έχουν ήδη χαρακτηριστεί ως «ανεπίδεκτα είσπραξης» από το Κέντρο Οφειλών (ΚΕΑΟ).\nΜένουν τα υπόλοιπα 29 δις. ευρώ που είναι άγνωστο αν θα επιστρέψουν, δεδομένου ότι εγκαταλείπουν τις ρυθμίσεις ακόμη και όσοι έχουν δόσεις των 100 ευρώ το μήνα.\nΑπό τους 270.000 οφειλέτες που είχαν ρύθμιση ως 100 δόσεις εγκατέλειψαν περίπου οι 160.000, ενώ ολοκλήρωσαν τη ρύθμιση περίπου 26.000 οφειλέτες.\nΣτο τέλος Δεκεμβρίου 2017 οι ενεργές ρυθμίσεις για όλους τους τύπους ρύθμισης (12 έως 100 δόσεις) είναι συνολικά 71.048 και το ρυθμιζόμενο ποσό 1.924.526.138 ευρώ.\nΑπό τα 31,2 δις. ευρώ οφειλών, δηλαδή, τα 2 δις. ευρώ δεν θα εισπραχθούν ποτέ και από τα εναπομείναντα 29 δις. ευρώ μόνον τα 1,9 δις. ευρώ είναι σε πορεία ρύθμισης και έχουν προοπτικές είσπραξης!\nΚατά προτεραιότητα κυνηγιούνται τα «φρέσκα χρέη», αυτά δηλαδή που μένουν απλήρωτα εντός εξαμήνου με το όπλο της δέσμευσης και των κατασχέσεων των τραπεζικών λογαριασμών των οφειλετών.\nΌσον αφορά το προφίλ των οφειλετών που θα μπουν για τα καλά στο στόχαστρο το 2018, αυτοί είναι όσοι θεωρούνται ότι έχουν να δώσουν και δεν πληρώνονται και χαρακτηρίζοντααι «μη συνεργάσιμοι» καθώς και όσοι χαρακτηρίζονται μεν συνεργάσιμοι αλλά η οφειλή τους θεωρείται βιώσιμη, δηλαδή τα λεφτά που χρωστούν μπορούν να εισρπαχθούν είτε από κατασχέσεις είτε από πλειστηριασμούς.\nΤα χρέη προς τα Ταμεία ξεπερνούν τα 31 δις. ευρώ και προέρχονται από 1,2 εκατ. οφειλέτες που τους έχει «φακελώσει» το ΚΕΑΟ από τα στοιχεία που απέστειλαν οι «πρωτογενείς» φορείς, δηλαδή το ΙΚΑ, ο ΟΑΕΕ, το ΕΤΑΑ, ο ΟΓΑ και άλλα μικρότερα Ταμεία.\nΟ στόχος των εισπράξεων για το 2018 είναι 1,2 δις. ευρώ από αναγκαστικά μέτρα, κατασχέσεις και ρυθμίσεις οφειλών που κατά κανόνα είναι σε 12 δόσεις ή γίνονται με έναντι πληρωμές προκειμένου οι οφειλέτες να μην μπαίνουν στη λίστα των κατασχέσεων.\nΣτα μέτρα είσπραξης περιλαμβάνονται:\nΜηνύσεις για άθροισμα χρεών – προστίμων άνω των 30.000 ευρώ.\nΜαζική έκδοση πράξεων αναγκαστικής εκτέλεσης.\nΑποστολή ειδοποιητηρίων για ρύθμιση οφειλής με την άμεση εγγραφή ενός οφειλέτη στο ΚΕΑΟ από τα άλλα Ταμεία.\nΕνεργοποίηση των πλειστηριασμών.\nΣτην πρώτη γραμμή βρίσκονται 709.585 οφειλέτες στους οποίους το ΚΕΑΟ έστειλε εντός του 2017 δύο φορές ειδοποίηση για να τακτοποιήσουν τα χρέη τους. Η τρίτη ειδοποίηση θα σταλεί σύντομα και θα τους κοινοποιεί ότι λαμβάνονται εις βάρος τους μέτρα αναγκαστικής είσπραξης.\nΜε την κοινοποίηση οι λογαριασμοί «μπλοκάρονται» άσχετα αν δεν έχουν χρήματα για να κατάσχει το ΚΕΑΟ.\nΟι υπόλοιποι 500.000 οφειλέτες έχουν λάβει ή πρόκειται να λάβουν μια πρώτη ειδοποίηση ενώ από 1ης/1/2018 οι εναπομείναντες περίπου 130.000 οφειλέτες στις παλιές καρτέλες των Ταμείων με το που θα περάσουν στο ΚΕΑΟ θα λάβουν άμεσα ειδοποίηση – προειδοποίηση για ρύθμιση και πληρωμή ή κατάσχεση.\nΕτικέτες: ευρώ οφειλέτες κεαο ταμεία χρέη ειδοποίηση ρύθμιση δόσεις είσπραξης 2017 δηλαδή κατασχέσεων ρυθμίσεις οφειλών αναγκαστικής\nΣτο… σφυρί 25.482 καταπατημένα ακίνητα του Δημοσίου\nΣε ποιες περιπτώσεις μπορείτε να ζητήσετε επιστροφή εισφορών από τον ΕΦΚΑ - Τι προβλέπει η απόφαση Πετρόπουλου\nΙαν693Φεβ599Μαρ331Απρ Μαϊ Ιουν Ιουλ Αυγ Σεπ Οκτ Νοε Δεκ\nΆνεμος Δ 2 μποφόρ\nΚυριακή, 18 Μαρτίου\nΔευτέρα, 19 Μαρτίου


H KNE για την κατάσταση στο Πολυτεχνείο Κρήτης και το νέο... - Flashnews.gr\nH KNE για την κατάσταση στο Πολυτεχνείο Κρήτης και το νέο ν/σ για τα ΑΕΙ\nΣχόλιο της Τ.Ο. Πολυτεχνείου Κρήτης της ΚΝΕ.\nΣυμπληρώθηκε ένας χρόνος με τα Πανεπιστήμια κλειστά, με τους φοιτητές μακριά από το εκπαιδευτικό περιβάλλον, από τα εργαστήρια και τις αίθουσες διδασκαλίας. Μάλιστα στην τελευταία δήλωση του υφυπουργού Παιδείας έγινε γνωστό ότι τα πανεπιστήμια δεν θα ανοίξουν επ’ αόριστον, συνεχίζοντας έτσι τις σοβαρές συνέπειες στη μόρφωση, στην ψυχολογία, στην κοινωνικοποίηση των φοιτητών.\nΑν νομίζει η κυβέρνηση ότι οι προθέσεις της να μην ανοίξουν τα πανεπιστήμια θα γίνουν αποδεκτές από τους φοιτητές είναι γελασμένη, αφού οι φοιτητές έχουν δηλώσει πολλές φορές το πάγιο πλέον αίτημα τους να παρθούν τα αναγκαία μέτρα για να ανοίξουν με όλα τα απαραίτητα μέτρα.\nΕπιβεβαιώνεται αυτό που λέγαμε από την πρώτη στιγμή ότι η κυβέρνηση δεν παίρνει ούτε ένα ουσιαστικό μέτρο για το άνοιγμα των ΑΕΙ και για τις ανάγκες των φοιτητών, παραπέμποντάς τα όλα στην τηλεκπαίδευση και στην ατομική ευθύνη. Η στάση της βέβαια είναι επιλεκτική καθώς όπως όλοι είδαμε τα πανάκριβα ερευνητικά δεν σταμάτησαν ποτέ, ο χορός εκατομμυρίων στον ΕΛΚΕ συνεχίστηκε κανονικά, ενώ προκλητικό ήταν το πρόγραμμα ρομποτικής με δίδακτρα στο Πολυτεχνείο.\nΓι αυτό τον λόγο ακόμα και στην έναρξη της εξεταστικής δεν έχουν παραδοθεί όλα τα συγγράμματα, δεν έχει δοθεί λύση στο πως οι φοιτητές θα επιστρέψουν στις πόλεις που σπουδάζουν, εκεί που έχουν τα συγγράμματα, τις σημειώσεις, τον υπολογιστή τους.\nΚυβέρνηση, υπουργείο Παιδείας και διοίκηση δεν έχουν πει ούτε λέξη για τις ανησυχίες των φοιτητών, την ίδια ώρα όμως η κυβέρνηση ψήφισε προϋπολογισμό με νέα μείωση για τα πανεπιστήμια που ψυχορραγούν οικονομικά, ενώ ετοιμάζει νομοσχέδιο που αφορά στον τρόπο εισαγωγής, το όριο φοίτησης, στην εργαλειοποίηση της αξιολόγησης για την περιστολή της κρατικής δαπάνης και στην περαιτέρω σύνδεση των πανεπιστημίων με τους ανταγωνισμούς των επιχειρηματικών ομίλων, υποβαθμίζοντας ουσιαστικά τις σπουδές μας. Αυτές τις αντιδραστικές αλλαγές θέλει να τις προστατέψει από την εναντίωση των φοιτητών και των εργαζομένων με την ένταση της καταστολής με ένα τρίπτυχο μέτρων: Ιδρυση πανεπιστημιακής αστυνομίας, συστήματα παρακολούθησης και έλεγχος πρόσβασης - αυστηροποίηση του ποινικού οπλοστασίου, ειδικά για φοιτητές. Στοχεύοντας να προχωρήσουν κι άλλο οι επιδιώξεις της σημερινής και των προηγούμενων κυβερνήσεων, το Πανεπιστήμιο-επιχείρηση.\nΜας προκαλεί εντύπωση ότι όλο αυτό το διάστημα ο σύλλογος ΔΕΠ δεν έχει βγάλει ούτε μια ανακοίνωση για την κατάσταση στην οποία έχει περιέλθει το Πολυτεχνείο, τη μη πραγματοποίηση μαθημάτων και εργαστηρίων και όλα τα προβλήματα που διογκώνονται. Για το ίδιο το περιεχόμενο των μαθημάτων, την δυσκολία παρακολούθησης μέσα από μια οθόνη, την δυσκολία των φοιτητών να ανταποκριθούν σε απανωτά τεστ, πρότζεκτ και εξετάσεις κάθε εβδομάδα. Για το πως δηλαδή θα αντιμετωπίσουμε την καρδιά του ζητήματος, πως το Πολυτεχνείο θα προσφέρει γνώση στους φοιτητές και όχι πως θα λειτουργεί επιχειρηματικά.\nΑντιθέτως βρήκε την ευκαιρία να εκδώσει ψήφισμα για να υποστηρίξει τους σχεδιασμούς της κυβέρνησης και να ζητήσει περισσότερη αστυνομία στο ίδρυμα.\nΟι σχολές μας δεν έχουν ανάγκη από αστυνομικές δυνάμεις αλλά από προσλήψεις μελών ΔΕΠ για να μπορούν να γίνονται τα μαθήματα με αποφυγή συγχρωτισμού, σε μικρές ομάδες. Τα 30 εκατομμύρια το Υπουργείο Παιδείας τα βρήκε σε χρόνο dt για την αστυνομία στις σχολές. Όμως , για τον αναγκαίο τεχνικό\nεξοπλισμό, για τη διαμόρφωση των κτηριακών υποδομών στις Σχολές και στις εστίες εδώ και μήνες μας λένε ότι «δεν υπάρχουν λεφτά», αγνοούν τα αιτήματά μας.\nΤο πανεπιστήμιο που χτίζουν δεν χωρά τα όνειρα και τις προσδοκίες των φοιτητών γι’ αυτό θα το απορρίψουν. Η κυβέρνηση είναι βαθιά γελασμένη, αν νομίζει ότι άδραξε την ευκαιρία, εν μέσω πανδημίας, τώρα που τα Πανεπιστήμια είναι κλειστά, να προωθήσει σχέδια χρόνων, που στόχο έχουν να φιμώσουν κάθε φωνή συλλογικής διεκδίκησης και δράσης στα Πανεπιστήμια. Για να μην κουράζεται, ας δώσει από τώρα τα εκατομμύρια στις πραγματικές ανάγκες των φοιτητών, γιατί φοιτητές, εργαζόμενοι, καθηγητές θα της χαλάσουν για μια ακόμα φορά τα σχέδια! Η τρομοκρατία δε θα περάσει!\nΤρίτη, 12 Ιανουαρίου 2021, 14:04\nΚΟΣΜΟΣ 28.11.2021 15:18\nΤουρκία: Απανωτά τα χτυπήματα - Κίνδυνος να χάσει και τα γερμανικά υποβρύχια\nΕΛΛΑΔΑ 28.11.2021 14:40


ΔΩΡΕΑ ΟΡΓΑΝΩΝ ΔΩΡΟ ΖΩΗΣ: Γιώργος Αμοργιανός: Η δική μου προσωπική ιστορία\nΓιώργος Αμοργιανός: Η δική μου προσωπική ιστορία\nΗ ΔΙΚΗ ΜΟΥ ΠΡΟΣΩΠΙΚΗ ΙΣΤΟΡΙΑ\nΕκπ/κός συνταξιούχος, μανιώδης ερασιτέχνης ψαράς! 65 ετών.\nΘα προσπαθήσω όσο γίνεται σύντομα.\nΈχω κάνει (ξέχασα) 7 η 8 χειρουργεία 2 με σπάσιμο ,λάμες βάλε βγάλε, το 1987 στη συνέχεια με σειρά.\nΧολή, ανεύρυσμα κοιλιακης αορτής, τριπλό μπάι μπας, κοίλη, απ' το 2010 συστηματική παρακολούθηση νεφρών ,γιατί ειχαν προηγηθεί δυο λιθοτριψίες, υδρονέφρωση στο ένα με 25% λειτουργία. Το πάλεψα με τρίμηνη παρακολούθηση μέχρι το 2014 που αναγκάστηκα να μεταναστεύσω για αιμοκάθαρση, με 6,5 κρεατινίνη στην Αθήνα από Φούρνους νομού Σάμου.\nΞεκίνησα στον Ευαγγελισμό που πήγα για περιτοναική αλλά μου το απέκλεισαν λόγω ιστορικού. Έτσι 2/5/2014 ξεκίνησα αιμοκάθαρση. Το 2015 παθαίνω μόλυνση πλέγματος, δεν αντιμετωπίστηκε με τις αντιβιώσεις ( μικρόβιο κλεψιέλα νομίζω)\nπαίνω χειρουργείο, αφαίρεση και παράπλευρη απώλεια, μια πιθαμή εντέρου που είχε Μεπιμολυνθεί. Κόψιμο αναστόμωση. Κόντεψα να χαθώ. Έχασα πολλά κιλά, και ήμουν αδύναμος παρ ότι η συνεργασία της νεφρολόγου μου με τον χειρουργό ήταν άψογη.\nΣυνήλθα μετά από καιρό, και συνεχίζω αιμοκάθαρση έκτοτε ευτυχώς χωρίς προβλήματα.\nΕλπίζω να μη σας μαύρισα.\nΚουράγιο και δύναμη σε όλους! Ψυχολογικά ευτυχώς είμαι πολύ καλά.\nΑναρτήθηκε από Elena karabi στις 7:32 μ.μ.


MEDISPIN: Ανακοίνωση ΕΟΠΥΥ: λειτουργία νέου Data Center\nΑνακοίνωση ΕΟΠΥΥ: λειτουργία νέου Data Center\nΣας ενημερώνουμε ότι o Ε.Ο.Π.Υ.Υ έχει δρομολογήσει τη θέση σε παραγωγική λειτουργία του νέου Data Center. Το νέο υπερσύγχρονο και ανεξάρτητο Data Center του ΕΟΠΥΥ, πολλαπλασιάζει τις δυνατότητές του, παρέχοντας πλήρη ανεξάρτητη λειτουργία από τις παλαιές υποδομές του ΕΦΚΑ, στις οποίες φιλοξενείται μέχρι και σήμερα. Θα προσφέρει υψηλότερου επιπέδου υπηρεσίες τόσο ως προς τους δικαιούχους του, όσο και ως προς τους συμβεβλημένους παρόχους του, αποκτώντας παράλληλα ευελιξία και δυνατότητα ανάπτυξης νέων υπηρεσιών. Συγκεκριμένα, με το νέο Data Center, αυξάνεται κατά έξι (6) φορές η υπολογιστική ισχύ και κατά τέσσερις (4) φορές η ταχύτητα πρόσβασης στο λογισμικό εφαρμογών σε σχέση με τις υφιστάμενες υποδομές. Σε ημερήσια βάση, συνδέονται 60.000 απομακρυσμένοι χρήστες (πάροχοι του ΕΟΠΥΥ), 100.000 ασφαλισμένοι που αναζητούν ηλεκτρονικά πληροφορίες σχετικά με τον Οργανισμό και 1.300 υπάλληλοι του ΕΟΠΥΥ.\nΟ ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ Δ/ΝΣΗΣ ΔΙΑΧΕΙΡΙΣΗΣ & ΑΓΟΡΑΣ\nΥΠΗΡΕΣΙΩΝ ΥΓΕΙΑΣ & ΠΡΟΪΣΤΑΜΕΝΟΣ Δ/ΝΣΗΣ ΠΛΗΡΟΦΟΡΙΚΗΣ\nUnknown 11 Δεκεμβρίου 2019 - 11:51 π.μ.\nΤο κλείσιμο των ραντεβού ηλεκτρονικά στα δημόσια νοσοκομεία (εκτός των πενταψηφιων τηλεφωνικών αριθμών) θα περιλαμβάνεται στην νέα πλατφόρμα? Θα πρέπει να ενταχθούν όλα τα δημόσια νοσοκομεία στο σύστημα.


Νίκος Μπουρλάκης Ενημερώθηκε 15 Οκτωβρίου 2021 - 22:48\nΟ Ολυμπιακός ισοπέδωσε τον κακό του δαίμονα στο ΣΕΦ, βγάζοντας τη γνωστή ενέργεια από το 17’ και μετά και παραδίδοντας μαθήματα μπάσκετ\nΜαγεία ήταν ο Ολυμπιακός, ενθουσίασε τον κόσμο του και διέλυσε την Ζαλγκίρις η οποία βρέθηκε να προηγείται και με 13 πόντους νωρίς στον αγώνα.\nΤο τελικό 83-68 με το οποίο επικράτησε ο Ολυμπιακός ήταν προϊόν σκληρής δουλειάς στην άμυνα, απόλυτης συγκέντρωσης κι εγωισμού. Ο τρόπος που αντέδρασαν οι «ερυθρόλευκοι» από το δεύτερο δεκάλεπτο και μετά, εμφανώς «θυμωμένοι» με το χαλαρό τους ξεκίνημα είναι ενδεικτικός της νοοτροπίας τους.\nΤο διάστημα από τα μισά της δεύτερης περιόδου και μετά είναι ΕΚΠΛΗΚΤΙΚΟ για τον Ολυμπιακό που έφτασε πλέον στο 3-1.\nΠΟΥ ΚΡΙΘΗΚΕ: Από το 17’ και μετά ο Ολυμπιακός ήταν άλλη ομάδα. Έβγαλε τη γνωστή ενέργεια στην άμυνα κι έγινε περισσότερο αποφασιστικός επιθετικά.\nΑπό τη στιγμή κατά την οποία πήραν κι αυτοπεποίθηση οι παίκτες του κι άρχισαν να σκοράρουν από παντού, τα πράγματα έγιναν ευκολα. Άλλη μια πολύ ωραία βραδιά για του Πειραιώτες.\nΗ ΔΙΑΚΥΜΑΝΣΗ: Παρά τις πολύ σημαντικές απουσίες (Στρέλνιεκς, Λοβέρν και Γιανκούνας) η Ζαλγκίρις φάνηκε αποφασισμένη να βάλει δύσκολα στον Ολυμπιακό.\nΚαι είναι αλήθεια ότι στο πρώτο δεκάλεπτο, υποχρέωσε τους Πειραιώτες σε ανορθόδοξες επιθέσεις, με πολλά σουτ από την περιφέρεια.\nΟ Ολυμπιακός πέτυχε το πρώτο του δίποντο μετά από 7’20’’ αγώνα (με τον Φαλ) κι ενώ ήδη η Ζαλγκίρις ήταν μπροστά με 8-21.\nΑλλάζοντας πλέον τα 4/5 της αρχικής του πεντάδας ο Μπαρτζώκας (μόνο τον Παπανικολάου άφησε μέσα) προσπάθησε να πάρει ενέργεια από ΜακΚίσικ, Μάρτιν και φυσικά να βρει επιθετικές λύσεις από τον Σλούκα.\nΤο πρώτο δεκάλεπτο ήταν 12-23 με τον Ολυμπιακό να έχει 5/17 σουτ και τη Ζαλγκίρις αντίστοιχα 4/7 τρίποντα. Η είσοδος του Λαρεντζάκη αντί του Παπανικολάου έδωσε περισσότερη ενέργεια στον Ολυμπιακό. Η αμυντική θωράκιση έγινε ακόμα καλύτερη με τον Ζαν Σαρλ αντί του Μάρτιν.\nΚαι στο τελευταίο τρίλεπτο του ημιχρόνου, ο Ολυμπιακός με σερί 6-0 έκλεισε το εικοσάλεπτο με 36-39. Πλέον είχε καλή άμυνα, φάσεις στο ανοιχτό γήπεδο και λύσεις από το επιθετικό ριμπάουντ.\nΤο τρίτο δεκάλεπτο ήταν μια ραψωδία για τον Ολυμπιακό. Η αρχική του πεντάδα (που δεν τα είχε πάει καθόλου καλά) πήρε το.. αίμα της πίσω. Άμυνα για σεμινάριο και αρχή με… 5/5 τρίποντα.\nΤο σκορ πήγε στο 55-47, η Ζαλγκίρις δε μπορούσε πλέον να αντιδράσει.\nΟ Ολυμπιακός τιμωρούσε τα λάθη των Λιθουανών (προϊόν της δικής του άμυνας), είχε άριστη κυκλοφορία κι εκτέλεση.\nΤο επιμέρους 27-10 της 3ης περιόδου που πήγε το σκορ στο 63-49 ήταν όλη η εικόνα. Ο Ολυμπιακός είχε τρομερή αυτοπεποίθηση. Το τρίποντο του Λαρεντζάκη (ο παίκτης που άλλαξε τον αγώνα) έστειλε τη διαφορά στο +17 (σκορ 73-56) και στο ΣΕΦ φώναζαν πλέον ρυθμικά το όνομά του. Ο Ολυμπιακός δούλεψε σκληρά γι’ αυτή τη νίκη και τελικά την κατέκτησε.\nΤΑ ΣΤΑΤΙΣΤΙΚΑ ΠΟΥ ΞΕΧΩΡΙΣΑΝ: Ο Ολυμπιακός άρχισε με 2/7 τρίποντα στο πρώτο δεκάλεπτο και τελείωσε με 14/28 δηλαδή στα υπόλοιπα 30’ είχε 12/21. Στην εκπληκτική 3η περίοδο των Πειραιωτών, ο βαθμός αξιολόγησης ήταν 41 για εκείνους και… -3 για την Ζαλγκίρις.\nΣτο 17’ το σκορ ήταν 30-39 ενώ στα επόμενα 13 αγωνιστικά λεπτά ήταν 33-10!!!\nΟ Ολυμπιακός πήρε 12 πόντους από αιφνιδιασμό, 16 από λάθη αντιπάλων και άλλους 12 από επιθετικά ριμπάουντ. Από το 10’ και μετά το επιμέρους σκορ ήταν 71-45.\nΗ Ζαλγκίρις είχε 6/15 τρίποντα στο πρώτο μέρος και 1/9 στο δεύτερο. Ο Ολυμπιακός νίκησε την Ζαλγκίρις μετά από τρεις συνεχόμενες ήττες\nΟ MVP: The game changer: Γιαννούλης Λαρεντζάκης. The leader: Κώστας Σλούκας. Μπορείτε να διαλέξετε!\nΤΑ ΔΕΚΑΛΕΠΤΑ:12-23, 36-39, 63-49, 83-68\nΤα στατιστικά που είχε ο Ολυμπιακός\n#Tags: ΟλυμπιακόςEuroLeagueΖαλγκίρις Κάουνας\n« Η Γη της ελιάς: «Πάγωσε» η Μενεγάκη με τις εξελίξεις – Ο ηθοποιός που μπαίνει στη σειρά\nΆρης: Θέλει να σπάσει την «κατάρα» με τον Κολοσσό – Στην αποστολή ο Σχίζας »


Αν νιώθετε συνεχώς κουρασμένοι, κι έχετε πονοκεφάλους, αν το δέρμα σας είναι άτονο και θαμπό, τότε, ρίξτε μια ματιά σε όσα ακολουθούν.\nΠιθανόν ο οργανισμός σας να σας χτυπάει το… καμπανάκι της αποτοξίνωσης που θέλει, κι εσείς δεν το καταλαβαίνετε.\nΗ έννοια της αποτοξίνωσης συνήθως αφορά την προσπάθεια μέσω της ειδικής διατροφής να βοηθήσουμε τον οργανισμό μας να απαλλαγεί από το τοξίνες που έχει συσσωρεύσει και τον εμποδίζουν να λειτουργήσει ομαλά. Αίσθημα κόπωσης, πονοκέφαλοι, "βαρύ κεφάλι", υπνηλία, ακεφιά, πρήξιμο στα πόδια, στην κοιλιά και στα βλέφαρα, θαμπάδα στο δέρμα και τα μαλλιά είναι μερικές από τις ενοχλητικές συνέπειες της συσσώρευσης τοξινών στο σώμα. Οι ουσίες αυτές συσσωρεύονται κυρίως στο λιπώδη ιστό μας, αλλά είναι παρούσες σε όλους τους ιστούς. Το σώμα μας, προσπαθεί να απαλλαγεί από αυτές, μέσα από τα διάφορα απεκκριτικά όργανα (κυρίως το συκώτι, το έντερο, τα νεφρά και το δέρμα) και τους μηχανισμούς που διαθέτει. Σήμερα, όμως, λόγω της κακής διατροφής, της ρύπανσης, του αυξημένου στρες, των τοξικών που υπάρχουν στο περιβάλλον και της ηλεκτρομαγνητικής επιβάρυνσης, η φυσική αυτή διαδικασία του οργανισμού επιβραδύνεται. Μάλιστα, τα τελευταία 130 χρόνια έχουν δημιουργηθεί 100.000 νέα συνθετικά χημικά, από τα οποία μόνο τα 25.000 θεωρούνται σχετικά ασφαλή.\nΗ αποτοξίνωση είναι μια διαδικασία κατά την οποία αποβάλλονται οι συσσωρευμένες στο σώμα μας τοξίνες μέσα από αλλαγές στον τρόπο διατροφής, αλλά και στον τρόπο ζωής μας (π.χ. περιορισμός του στρες, περισσότερη άσκηση). Τα διατροφικά προγράμματα αποτοξίνωσης είναι μια ευκαιρία να αποφύγουμε την κατανάλωση τροφίμων ζωικής προέλευσης (π.χ. κόκκινου κρέατος και γαλακτοκομικών προϊόντων), ώστε να βελτιώσουμε το λιπιδαιμικό μας προφίλ. Ωστόσο, ακριβώς επειδή αυτές οι τροφές παρέχουν στον οργανισμό πρωτεΐνες υψηλής βιολογικής αξίας, η αποτοξίνωση δεν πρέπει να γίνεται για μεγάλο χρονικό διάστημα. Επίσης, δεν ενδείκνυνται για εγκύους, γυναίκες που προσπαθούν να κάνουν παιδί, μητέρες που θηλάζουν, ασθενείς, ανθρώπους που νιώθουν αδυναμία ή που βρίσκονται σε περίοδο ανάρρωσης.\nΙδανικό αποτοξινωτικό πρόγραμμα για weekend\nΠαρακάτω, θα βρείτε ό,τι χρειάζεστε για να ξεκινήσετε και να ολοκληρώσετε με επιτυχία ένα πρόγραμμα αποτοξίνωσης. Αρχίστε με ένα πρόγραμμα δύο ημερών (καλύτερα Σαββατοκύριακο), ώστε να βοηθήσετε τον οργανισμό σας να συνηθίσει στα νέα διατροφικά δεδομένα. Πρόκειται για ένα ήπιο μίνι πρόγραμμα διατροφικού καθαρισμού. Θα τρώτε διαφορετικά και λιγότερο από ό,τι συνηθίζετε, χωρίς όμως να αισθάνεστε πείνα. Μέσα σε αυτό το διήμερο μπορείτε να τρώτε όσα λαχανικά θέλετε, θυμηθείτε όμως ότι είναι απαραίτητη και η κατανάλωση τροφίμων πλούσιων σε πρωτεΐνες, αλλά και υδατάνθρακες, ώστε να πετύχετε ήπια αποτοξίνωση, διατηρώντας σε εγρήγορση το μεταβολισμό σας. Το πρόγραμμα ξεκινά με το βραδινό γεύμα της Παρασκευής.\nΒραδινό: Σοτάρετε σε μεγάλο τηγάνι φασολάκια, μπρόκολο, τζίντζερ, 1-2 σκελίδες σκόρδο, λεμόνι και μπαχαρικά της αρεσκείας σας. Προσθέστε 1/2 χούφτα αμύγδαλα για να τροφοδοτήσετε τον οργανισμό σας με την απαραίτητη πρωτεΐνη και πασπαλίστε με λίγο κόλιαντρο πριν σερβίρετε.\nΠρωινό: Μούσλι, το οποίο μπορείτε να φτιάξετε μόνοι σας από το προηγούμενο βράδυ (βλ. συνταγή).\nΒραδινό: Ψητό φιλέτο σολομού και μια σαλάτα που περιλαμβάνει παντζάρι, 1/2 αβοκάντο και κρεμμύδι.\nΠρωινό: Μούσλι ή 1 φρυγανισμένη φέτα ψωμί ολικής άλεσης, πάνω στην οποία έχετε βάλει 2 κουταλιές πάστα ελιάς, λίγο σπανάκι και 2 φέτες ντομάτα.\nΜεσηµεριανό: Ψητό κοτόπουλο ή γαλοπούλα, μαζί με βραστά πράσινα λαχανικά, καρότα και 1 μικρή πατάτα.\nΒραδινό: Μια εύκολη σούπα, που θα τη φτιάξετε ως εξής: Σιγοβράζετε πατάτες, φρέσκα κρεμμυδάκια, κολοκυθάκια, σέλινο, καρότο, πράσο (τα οποία έχετε κόψει σε κομμάτια) μέχρι να μαλακώσουν. Σερβίρετε, ραντίζοντας με λίγο λεμόνι.\nΈνα μικρό σνακ κατά τη διάρκεια της ημέρας\nΜέσα στη μέρα θα χρειαστείτε ένα μικρό σνακ για να ανεβάσετε τα επίπεδα γλυκόζης στο αίμα. Αντί για 1 κομμάτι γλυκό, επιλέξτε ανάμεσα στις παρακάτω προτάσεις:\nΣυνταγή για σπιτικό μούσλι\nΥλικά για 4 μερίδες: 40 γρ. νιφάδες βρόμης, 1 κουτάλι λιναρόσπορο, 50 ml νερό, 1/2 μήλο (τριμμένο), 30 ml γιαούρτι (προαιρετικά), 1/2 κουταλάκι κανέλα 1 κουταλιά σταφίδες\nΒάλτε τις νιφάδες βρόμης, το λιναρόσπορο και το νερό σε ένα μπολ, ανακατέψτε καλά, καλύψτε το μείγμα με μια διάφανη μεμβράνη και βάλτε το στο ψυγείο από το προηγούμενο βράδυ. Την επομένη, προσθέστε στο μείγμα τριμμένο μήλο, γιαούρτι και κανέλα και πριν σερβίρετε ρίξτε τις σταφίδες.\nΞεκινήστε την ημέρα με ένα υγιεινό πρωινό, το οποίο θα ενεργοποιήσει το μεταβολισμό σας για το υπόλοιπο της ημέρας και θα καταπολεμήσει τις απότομες πτώσεις του σακχάρου, που ευθύνονται για την έντονη επιθυμία για ζάχαρη.\nΑν καταναλώνετε αρκετή καφεΐνη καθημερινά, είναι προτιμότερο για τον οργανισμό σας να τη μειώσετε σταδιακά παρά να την κόψετε απότομα. Έτσι, αν πίνετε καθημερινά περισσότερα από 2 φλιτζάνια καφέ ή πάνω από 2 αναψυκτικά τύπου κόλα, προσπαθήστε να μην καταναλώνετε πάνω από 2 ολόκληρο το Σαββατοκύριακο. Η καφεΐνη προκαλεί εθισμό, οπότε είναι πιθανό το σώμα σας να χρειαστεί λίγο χρόνο μέχρι να συνηθίσει την απουσία της. Μπορεί, δηλαδή, να νιώθετε κουρασμένοι και κακοδιάθετοι για λίγες ημέρες, η σταδιακή όμως μείωση της καφεΐνης θα περιορίσει την εμφάνιση τέτοιων συμπτωμάτων.\nΕνυδατώνετε συχνά τον οργανισμό σας: αν πίνετε καθημερινά λιγότερο από 1 λίτρο νερό, ξεκινήστε αυξάνοντας την ποσότητα στο 1,5 λίτρο. Προσπαθήστε να πίνετε 1 φυσικό χυμό την ημέρα και 1-2 φλιτζάνια τσάι του βουνού.\nΕντάξτε τις παρακάτω υγιεινές συνήθειες στην καθημερινότητά σας. Θα σας βοηθήσουν να μειώσετε το στρες, αυξάνοντας έτσι την ικανότητα του σώματός σας να τονωθεί και να ανακάμψει.\nΤι να αποφύγετε (όχι μόνο το weekend)\nΤους επεξεργασμένους υδατάνθρακες και τα πρόσθετα σάκχαρα, όπως τα συσκευασμένα μπισκότα, τα γλυκά, τα ζυμαρικά, οι ντοματοχυμοί, τα δημητριακά που περιέχουν ζάχαρη, τα αναψυκτικά που είναι πλούσια σε ζάχαρη.\nΤις τροφές με ανθυγιεινό λίπος, όπως τα πατατάκια, η μαγιονέζα, οι κρεμώδεις σάλτσες, τα τηγανητά φαγητά (κυρίως όσα δεν τηγανίζονται με ελαιόλαδο), το κόκκινο κρέας και τα πλούσια σε λιπαρά τυριά.\nΤα γαλακτοκομικά προϊόντα. Μια μικρή αποχή από το γάλα και το τυρί θα αποτοξινώσει τον οργανισμό σας, αφού τέτοιου είδους προϊόντα δυσκολεύουν την πέψη. Μπορείτε, ωστόσο, να συνεχίσετε να καταναλώνετε γιαούρτι, αλλά και εναλλακτικές τροφές πλούσιες σε ασβέστιο, όπως είναι τα πράσινα λαχανικά, τα φασόλια, το σουσάμι και οι σαρδέλες.\nΞεγλιστρήστε από το στρες\nΠηγαίνετε για ύπνο όχι αργότερα από τις 11 το βράδυ. Όσο κοιμάστε, το σώμα ξεκουράζεται και ο εγκέφαλος δημιουργεί χώρο για νέα δεδομένα. Ξυπνώντας από έναν καλό ύπνο, θα νιώθετε γεμάτοι ευεξία, απαλλαγμένοι από το στρες. Οι ιδανικές ώρες ύπνου είναι διαφορετικές για τον καθένα, οι ειδικοί όμως συστήνουν τις 7-8 ώρες καθημερινά. Ο αρκετός και ποιοτικός ύπνος βοηθά επίσης όσους θέλουν να χάσουν βάρος, αφού ρυθμίζει την όρεξη και συμβάλλει στη μείωση της επιθυμίας για ζάχαρη και καφεΐνη.\nΚάθε πρωί, αφιερώστε λίγα λεπτά για να τρίψετε το σώμα σας με μια βούρτσα σώματος (αγοράστε μια καλής ποιότητας με σκληρές τρίχες) πριν το ντους. Τρίψτε όλο το σώμα με μεγάλες κυκλικές κινήσεις, με φορά προς την καρδιά, ξεκινώντας από τις πατούσες και ανεβαίνοντας προς τα πάνω. Έτσι, θα βοηθήσετε το δέρμα σας να καθαρίσει, ενισχύοντας παράλληλα την κυκλοφορία του αίματος.\nΑποκτήστε έξτρα ενέργεια\nΞαπλώστε στο πάτωμα με τα πόδια (τις γάμπες και τους μηρούς) τεντωμένα στον τοίχο (να δημιουργούν ορθή γωνία με το πάτωμα) και ενωμένα μεταξύ τους, αφού τοποθετήσετε ένα μαξιλάρι κάτω από τη λεκάνη σας (όχι κάτω από τη μέση). Προσπαθήστε να κρατήσετε τους γλουτούς κοντά στον τοίχο. Τα χέρια να βρίσκονται μακριά από το σώμα και οι παλάμες να κοιτάζουν προς το ταβάνι. Αναπνεύστε ήρεμα από τη μύτη για 10΄. Όταν τα πόδια βρίσκονται πάνω από το ύψος του κεφαλιού, βελτιώνεται η κυκλοφορία του αίματος στον κορμό και στον εγκέφαλο, ενώ η αναπνοή από τη μύτη είναι πιο αποτελεσματική για την οξυγόνωση και τη χαλάρωση του σώματος.\nΚαθώς κοιμάστε, οι τoξίνες συσσωρεύονται στην επιφάνεια της γλώσσας. Τα προϊόντα καθαρισμού της γλώσσας που κυκλοφορούν στην αγορά θα σας βοηθήσουν να απαλλαγείτε όχι μόνο από τις τοξίνες, αλλά και από τη δυσάρεστη αναπνοή, που οφείλεται συνήθως στα βακτήρια που δημιουργούνται από τα υπολείμματα των τροφών. Εναλλακτικά, μπορείτε να χρησιμοποιήσετε την κοίλη (εσωτερική) πλευρά ενός κουταλιού για να ξύσετε ελαφρά τη γλώσσα σας. Μπορεί να σας φαίνεται λίγο παράξενο, είναι όμως ένας πραγματικά εύκολος τρόπος να διώξετε τις τοξίνες από το σώμα σας.\nΤι να τρώτε στα 20 για να αδυνατίσετε!\nΣτην ηλικία των 20 οι άνθρωποι τρώνε πιο ανθυγιεινά απ’ όλες τις ηλικίες, αφού τα περισσότερα γεύματα τρώγονται στο πόδι! Όμως όσα πιο γρήγορα τα γεύματα τόσο...\nΠώς θα ξαναβρώ τη γραμμή μου μετά τον τοκετό;\nΚατά τη διάρκεια της εγκυμοσύνης, η αύξηση βάρους είναι απαραίτητη για να μπορέσει το έμβρυο να μεγαλώσει σε ένα σωστό περιβάλλον και να τρέφεται σωστά. Οι...